PRIPREMITE SE ZA UDAR! Mihajlović najavila povećanje struje, EPS mora ostati na nogama\nAutor: Glas javnosti 28.04.2022. u 16:16\nMinistarka rudarstva i energetike Zorana Mihajlović izjavila je danas da je realno očekivati povećanje cene struje za domaćinstva u Srbiji, jer je trenutno najniža u Evropi.\n"Što se tiče cene električne energije, na stranu to što imamo najnižu cenu u Evropi, nižu i od zemalja u okruženju, ali činjenica je da je prethodnih godinu dana poskupeo ugalj, poskupela je nafta, poskupele su sve komponente za proizvodnju električne energije i nije realno da imamo ovu cenu", rekla je Mihajlović, gostujući na RTS-u, saopštio je njen kabinet.\nNova cena, prema njenim rečima, mora da bude usklađena sa svim parametrima i da bude održiva i za Elektroprivredu Srbije (EPS) i za državu i za građane, "jer EPS mora iz krize da izađe na nogama, a ne na kolenima, jer je najvažnije preduzeće u zemlji".\n"Ministarstvo stoji uz EPS, mislimo da su zahtevi za povećanjem realni. Taj novac sigurno neće ići za plate, kako pojedini mediji pišu, već za rešavanje problema koji su nastali zbog visokih cena na tržištu", rekla je Mihajlović.\nOna je, upitana o ceni gasa i Uredbi o ograničenju visine cene naftnih derivata, rekla da se svakodnevno prati situacija na evropskim tržištima i da Vlada analizira stanje.\nMihajlović je rekla da ima dovoljna količina svih energenata za nesmetano funkcionisanje privrede i građana, "jer se prethodnih godinu dana ozbiljno radilo na tome, ali je potrebno da svi zajedno povedu računa i racionalnije koriste energiju".\n"Ovo nije normalna situacija, ovo je najgora situacija za ekonomiju i energetiku svake države i mislim da svi treba da povedemo računa. Nije realno da toplane sada greju i tako se troši milion kubnih metara gasa, koje možemo da ubacimo u skladište. Smejemo se državama koje štede, umesto da svi zajedno racionalnije koristimo energiju, da više štedimo i da budemo jedinstveni kada je kriza", rekla je ona.\nstrujaposkupljenjezorana mihajlovićcenacena struje\nSTUDENTI NA UDARU POSKUPLJENJA: Skuplje cene smeštaja i hrane u menzi


Koliko Srbija može u Sloveniji? - Sportske.net\nKoliko Srbija može u Sloveniji?\nReprezentaciju Srbije narednegodine očekuje Evropsko prvenstvo, a predsednik KSS očekuje da će se "Orlovi" boriti za medalju.\nPredsednik košarkaškog saveza Srbije Dragan Đilas rekao je danas da očekuje da će se reprezentcija na Evropskom prvenstvu iduće godine u Sloveniji boriti za medalju.\n"U Sloveniji očekujem da se reprezentacije bori za medalju. Iako naši košrakši trenutno nemaju zapažene uloge u svojim ekipama, verujem da imamo kvalitet", kazao je Đilas na svečanosti u Beogradu.\nĐjilas, prvi čovek KS Srbije, gradonačelnik Beograda i predsednik Demokratske stranke, kazao je da je zadovoljan učinjenim ove godine, a posebno je naglasio dobre finansijske rezultate.\n"Uspeli smo da KSS podignemo na viši nivo", ocenio je on.\nĐilas je dodao da je zadovoljan rezultatima ženske košarkaške reprezentacije, i najavio da će KSS pokušati da dobije organizaciju nekog velikog takmičenja.\n"Pored muške reprezentacije, odličan učinak imala je i ženska reprezentacija, koja je u najtežoju kvalifikacionoj grupi uspela da izbori plasman na Evropsko prvenstvo u Francuku. Na tom EP nam je cilj da osvojimo najmanje peto mesto, kako bismo izborili plasman na Svetsko prvenstvo u Turskoj 2014. godine", kazao je Đilas.\n"Pokušaćemo da ostvarimo što veći uticaj na Međunarodnu košarkašku federaciju (FIBA), kako bismo u budućnoti dobili organizaciju nekog od takmičenja. To pre svega činimo zato što smo primetili da domaći teren i publika doprinose da naši timovi igraju bolje", dodao je on.\nPotpredsednik KSS Dejan Bodiroga kazao je da veruje da će reprezentacija Srbije uspeti da izbori jedno od mesta koje direktno vode na Svetsko prvenstvo u španiji 2014. godine.\n"Naša reprezentacija ima tri-četiri dobra igrača koji su nosioci igre u svojim timovima, ali pored njih imamo još kvalitetnih igrača koje ne smemo da podcenimo. Cilj naše reprezentacije na EP u Sloveniji je da obezbedimo plasmana na Svetsko prvenstvo", kazao je Bodiroga.\nMuška košarkaška reprezentacija Srbije takmičiće se od 4. do 22. septembra na EP u Sloveniji u grupi B sa Makedonijom, BiH, Litvanijom i Letonijom, dok će ženska igrati u Francuskoj od 15. do 30. juna u Grupi C sa Velikom Britanjom, Letonijom i Francuskom.


Privrednici iz RS zaprijetili protestima | Banjaluka.net\nPrivrednici i poljoprivredni proizvođači iz svih sektora u RS zaprijetili su da će izaći na proteste ukoliko ne dođe do zadržavanja postojeće carinske zaštite za proizvode posebne osjetljivosti do ulaska BiH u EU, a u svjetlu započetih pregovora BiH i Evropske komisije, čiji je cilj prilagođavanje Sporazuma o stabilizaciji i pridruživanju (SSP).\nPoručili su to iz Privredne komore RS, koja je organizovala sastanak predstavnika privrednih društava i poljoprivrednih proizvođača iz sektora proizvodnje hrane, pića i duvana, samostalnih saveza i udruženja, kao i predstavnika resornih ministarstava RS. Nakon tog sastanka, Privredna komora RS dostavila je nadležnim institucijama zaključke kojima se, između ostalog, traži zadržavanje postojeće carinske zaštite za proizvode posebne osjetljivosti do ulaska BiH u EU.\nZaključci su otišli na adrese Predsjedništva BiH, Savjeta ministara BiH, Direkcije za evropske integracije BiH, te nadležnih ministarstava u Vladi RS. Iz privredne komore RS su kazali da je cilj sastanka bio razmatranje zahtjeva Evropske komisije u vezi s potpisivanjem dodatnog protokola uz SSP između BiH i država članica EU i sagledavanje posljedica na proizvodnju i stanje u sektoru proizvodnje hrane, imajući u vidu dosadašnje stavove Privredne komore RS da princip tradicionalne trgovine ne treba prihvatiti.\n-Podržan je stav Vlade RS prema kome proizvodi za koje je dokazana posebna osjetljivost i za koje postoji carinska zaštita, a nisu predmet trgovinskog aranžmana definisanog SSP, ne treba da budu predmet razgovora Delegacije BiH i Delegacije Evropske komisije za pregovore radi zaključivanja ovog protokola, da bi se uzelo u obzir pristupanje Hrvatske EU, i treba da zadrže postojeću carinsku zaštitu do ulaska BiH u EU”, naveli su iz Komore. Takođe, dodaju da je zaključeno i da Vlada RS iskazuje čvrstu opredijeljenost za nastavak EU integracija, uz uvažavanje kopenhaških kriterijuma koji nalažu uspostavljanje funkcionalne tržišne ekonomije zemalja kandidata, čiji su proizvođači sposobni da se nose s konkurentnošću i tržištem u EU. Na sastanku je zaključeno i da je u pregovorima s predstavnicima iz EU potrebno zahtijevati da se stvore preduslovi i omogući bescarinski izvoz proizvoda životinjskog porijekla, da se povećaju kvote za bescarinski izvoz pastrmke i da se ukine postojeća carinska zaštita pri uvozu jednodnevnih roditeljskih pilića, lake i teške linije, te da se ponudi mogućnost reciprociteta određivanjem bescarinskih kvota na principu da se iz zemalja EU može uvesti koliko mi izvezemo. “Ovakav pristup imao bi manje negativnih posljedica u odnosu na ukidanje carinske zaštite na proizvode koji imaju carinsku zaštitu- poručeno je sa sastanka. Pored toga, privrednici i poljoprivredni proizvođači traže od predstavnika iz RS u organima na nivou BiH da ne podrže eventualne izmjene zakonske regulative u kojima dolazi do odstupanja od navedenih zahtjeva, a insistiraju i na povećanju novčane podrške za razvoj proizvodnje hrane, na način da se iz novčanih sredstava koja se prikupljaju po osnovu prelevmana na nivou BiH povećaju postojeća izdvajanja iz budžeta u entitetima.\nKao potvrdu ovih zahtjeva, iz Komore poručuju da podaci o spoljnotrgovinskoj razmjeni hrane, pića i duvana u RS sa zemljama EU, u periodu od 2013. godine do oktobra 2015. godine, pokazuju da se pokrivenost uvoza izvozom povećava, a trgovinski debalans smanjuje u korist zemalja EU. Ukidanje carina pri uvozu iz EU za posljedicu bi, kako kažu, imalo povećanje postojećeg debalansa na godišnjem nivou, koji u RS iznosi 540 miliona KM, a na nivou BiH 2,1 milijardu KM.\nTakođe, navode da su negativni efekti liberalizacije spoljnotrgovinske razmjene vidljivi i iz podatka da je u RS 1996. godine bilo 16.000 farmi za proizvodnju mlijeka, a sada ih ima oko 4.500. Takođe, istaknute su i posljedice u svinjarstvu, živinarstvu, proizvodnji voća i povrća, gdje je veoma mala proizvodnja u plastenicima, te bi ukidanje carina na uvoz iz zemalja EU dovelo do uništavanja proizvodnje.\nVladimir Usorac, predsjednik Udruženja poljoprivrednih proizvođača – mljekara RS, upozorio je da će nestati poljoprivreda u BiH ukoliko dođe do ove promjene SSP-a. On je dodao da se navedenom adaptacijom SSP-a Hrvatskoj dozvoljava tradicionalna trgovina sa BiH, koja nije predviđena nijednim aktom EU i Svjetske trgovinske organizacije, što znači da ova zemlja može sve da izvozi u BiH bez carina.


IZRAEL NA NOGAMA: Ubistvo autističnog Palestinca izazvalo bijes i proteste Jevreja | Slobodna Bosna\n"Nisu me slušali. Nisu željeli da me slušaju", rekla je ona i dodala da su u mladića ispaljena tri metka, pa je pao na zemlju, moleći je da mu pomogne i onda uspio da pobjegne i da se sakrije na mjestu gdje se nalazi kanta za đubre. Policajci su ga slijedili i ubili ga.\nUbistvo mladog Palestinca Iyada Halaka koji je išao u školu za osobe sa posebnim potrebama upoređuje se sa smrću Georgea Floyda u SAD-u i izazvalo je čitav niz malih demonstracija protiv nasilja policije koje prevazilaze jevrejsko-arapske podjele.\nTakvi gestovi međutim ne mogu da utješe porodicu ubijenog Eyada koja se ne nada da će policajci koji su ga ubili biti kažnjeni.\nPorodica kaže da je Iyad noseći bedž koji ga identifikuje kao osobu sa posebnim potrebama izašao iz kuće i uputio se u obližnju školu.\nOn se nije povinovao pozivima da stane i policija je rekla da je otvorila vatru i "neutralisala" ga poslije potjere.\nIyadova učiteljica koja ga je pratila na posljednjem putu do škole izjavila je za izraelski TV Kanal 13 da je više puta viknula policajcima da je on osoba sa posebnim potrebama i pokušala da zaustavi pucnjavu.\nIzvor: Tanjug/AP/Mahmoud Illean Majka ubijenog Ejada Halaka\nRoditelji ubijenog su odmah pohitali na mjesto ubistva ali im nije dozvoljeno da ga vide.\nIzraelsko Ministarstvo pravde je saopštilo da su dva policajca stavljena u kućni pritvor ali drugi detalji nisu objelodanjeni niti je objavljen snimak bezbjednosne kamere, a otac žrtve Kheiri Halak nije ništa čuo od istražitelja.\nŠirom Izraela međutim ubistvo Halaka nije zaboravljeno uprkos pažnji svijeta usmjerenoj na nerede u SAD-u.\nDesetine ljudi, uglavnom izraelskih Jevreja, marširalo je u subotu uvečer kroz centar Jerusalima da osudi ubistvo. Demonstracija je tokom sedmice bilo i u arapskim gradovima.\nInspirisani protestom u SAD-u demonstranti su nosili transparente na kojima je pisalo: "Crni životu su važni" i "Palestinski životi su važni" i pokazivali fotografije Floyda i Halaka.\n"Ima li nečeg usamljenijeg od autistične osobe koja se pokriva i trese u strahu u šupi za đubre ne shvatajući šta se dešava i zašto, dok policajci prazne šaržer metaka u njega. Blagi Bože oni su ga pogubili. Da se to desilo mom sinu bilo bi mi teško da i dalje da živim", napisao je kolumnista Haaretza Rogel Alpher, otac odraslog autističnog djeteta.\nIjad Halak volio je da gleda crtane filmove, da se lijepo oblači i sanjao je o tome da se oženi jednog dana, a omiljena aktivnost bila mu je šetnja do škole gdje je dobrovljno radio u kuhinji spremajući obroke za učenike sa posebnim potrebama.\nDvije sedmice prije njegovog ubistva ubijen je mentalno oboljeli Arapin ispred izraelske bolnice pošto je napao čuvara.


PLUTON VEĆI NEGO ŠTO SE MISLILO · Kafenisanje.rs\nNaslovna Zanimljivosti PLUTON VEĆI NEGO ŠTO SE MISLILO\nIzgleda da je misteriozni Pluton veći nego što se očekivalo, pokazuju nalazi NASA svemirskog broda Novi horizonti koji sutra završava svoje putovanje, dugo skoro deceniju sa bliskim preletom te planete, saopštili su naučnici.\nSonda na nuklearni pogon će proći od 97 do 145 kilometara ciljane zone između orbite Plutona i njegovog najbližeg meseca Ćarona, najavili su menažeri broda u kontrolnom centru, koji se nalazi u laboratoriji Univerziteta Džons Hopkins, blizu Baltimora.\nPosle pređenih 4,88 milijardi kilometara, brod će pažljivo izvesti niz manevara i postaviti svoje kamere i naučne instrumente za mnogobrojna osmatranja, prenosi Rojters.\n>>Gde počinje svemir?\nNaučnici su već saznali da je Pluton, nekada smatran za devetu i najudaljeniju planetu Sunčevog sistema, veći nego što se mislilo, sa prečnikom pd 2.370 kilometara, što je za 80 kilometara više od predviđanja.\nPluton je sada zvanično veći od Eris, jedne od stotina i hiljada mini planeta i kometa koje kruže iznad Neptuna u regionu, poznatom kao Kuperov pojas. Zbog otkrića tog pojasa, zatraženo je da se Pluton prekvalifikuje u patuljak planetu.\nPluton se sastoji od nešto više leda i malo manje stena, nego što je predviđano, što je važan detalj za naučnike, kada razmatraju način na koji je formiran ostatak Suncevog sistema. Plutonov sistem je fosilni ostatak početaka našeg Sunčevog sistema, kazao je naučnik Džon Grunsfeld.\nNaučnici očekuju da će brod uspešno preživeti bliski susret sa Plutonom i obezbediti dragocene podatke.\nPrethodni tekstOVO SU NAJLEPŠI VULKANI NA SVETU (FOTO)\nNaredni tekstOSAM ČINJENICA O ISAKU NJUTNU\nPLANETA NAZVANA PO MIHAJLU PUPINU\nIZUMI KOJI SU POKRENULI SVET\nOVAKO NAUKA OBJAŠNJAVA BIBLIJSKA ČUDA\nNASA OBJAVILA FENOMENALAN SNIMAK SUNCA (VIDEO)


Fmp, najnovije vesti - Naslovi.net\nSkupština košarkaške ABA lige imenovala je članove predsedništva lige na mandat do 7. septembra ove godine. Predsednik lige biće đorđe Avramović iz FMP-a, dok su potpredsednici Đorđije Pavićević iz Mornara i Željko Žilavec iz Zadra… »\nBivši šef struke Vojvodine, Spartaka, FMP-a, Crvene zvezde i ruskog Avtodora turski klub preuzeo je u novembru prošle godine. Dušan Alimpijević u naredne tri sezone biće trener košarkaša Burse, saopštio je danas turski klub. Kako je objavljeno na… »\nDušan Alimpijević u naredne tri sezone biće trener košarkaša Burse, saopštio je turski klub. Kako je objavljeno na Tviter nalogu kluba, srpski trener i Bursa odlučili su da produže saradnju do 2024. godine. Bivši šef struke Vojvodine, Spartaka… »\nTelegraf pre 18 dana\nUprava Burse zadovoljna radom Dušana Alimpijevića. Dušan Alimpijević u naredne tri sezone biće trener košarkaša Burse, saopštio je danas turski klub. Kako je objavljeno na Tviter nalogu kluba, srpski trener i Bursa odlučili su da produže… »\nOglasila se ABA liga: Što pre sastanak sa eca da bi se utvrdila prohodnost ka Evroligi i Evrokupu\n"Vanredna Skupština ABA lige jednoglasno je donela niz odluka koji će osigurati dalji rast i razvoj takmičenja" Crvena zvezda je ranije potvrdila, a Jadranska liga potom ozvaničila - sudski spor koji se vodio sada je definitivno obustavljen. Posle… »\nIstiče se da je na vanrednoj sednici Skupštine usvojeno je i jednoglasno izglasano devet tačaka dnevnog reda, uključujući i one najvažnije, a to su vođenje lige od strane predsedništva u sastavu KK FMP, KK Mornar i KK Zadar. Košarkaški klub… »\nZvezda povlači tužbe protiv ABA lige, ispunjeni svi zahtevi\nKošarkaški klub Crvena zvezda je saopštio da će povući tužbe protiv ABA lige koje su podneli pred sudom u Zagrebu, jer su na održanoj vanrednoj sednici ispunjeni zahtevi kluba da predstavnik FMP-a, zajedno sa još dva člana bude na čelu lige… »\nBivši trener Zvezde dominira u Turskoj, u klubu oduševljeni\nDušan Alimpijević, bivši trener Crvene zvezde, briljira u Turskoj gde predvodi ekipu Burse. Klub je odmah zbog sjajnih rezutata odlučio da mu ponudi ugovor na tri godine. Bivši šef struke Vojvodine, Spartaka, FMP-a, Crvene zvezde i ruskog Avtodora… »\nOdlučeno, predsednik ABA lige je iz FMP-a!\nSkupština košarkaške ABA lige imenovala je danas članove predsedništva lige na mandat do 7. septembra ove godine. Predsednik lige biće Đorđe Avramović iz FMP-a, dok su potpredsednici Đorđije Pavićević iz Mornara i Željko Žilavec iz Zadra… »\nRTS pre 40 minutajoš 46 povezanih\nKurir pre 6 satijoš 31 povezana\nNepovoljno, ali se stabilizuje: Epidemiološka situacija u Pirotskom okrugu, korona kod 24 osobe\nVakcinacija tinejdžera uz konsultaciju sa pedijatrom


Saopštenje GrO SNS povodom 13. rođendana ove stranke - Televizija Leskovac\nPovodom 13 godina postojanja i rada Srpske napredne stranke, Gradski odbor u Leskovcu izdao je saopštenje za javnost u kome se navodi da su jedina politička opcija u državi koja ima jasnu viziju, sposobne i vredne ljude koji su spremni da doprinose napretku Srbije, o čemu svedoče konkretni rezultati.\nUspeli smo, zahvaljujući neumornom radu i zalaganju predsednika Aleksandra Vučića i svih naših članova i aktivista, da promenimo Srbiju na bolje. To Leskovčani prepoznaju i redovno pružaju podršku Srpskoj naprednoj stranci i njenim predstavnicima na izborima svih nivoa vlasti.\nLeskovčani danas žive u gradu koji, prema ocenama relevantnih institucija, važi za povoljno poslovno okruženje. Veliki broj domaćih i stranih investitora koji ulažu u naš grad, doprineli su unapređenju Leskovca. Šireći stare i otvarajući nove proizvodne pogone, obnavljajući stare simbole Leskovca, učinili smo grad lepšim mestom za život i rad.\nPonosni što smo dobili priliku da preporodimo Srbiju, nastavljamo istim tempom, da sanjamo i ostvarujemo velike snove, da mladima stvaramo šanse zbog kojih ne samo da neće odlaziti, već će se i vraćati da u svojoj zemlji grade svetlu budućnost, zaključuje se u saopštenju za javnost Gradskog odbora Srpske napredne stranke u Leskovcu a povodom 13. rođendana ove političke opcije.\nTags: politika, SNS, srpska napredna stranka


Nedelja, 11. februar 2001.\n10. Feb 2001 16:00 (GMT+01:00)\nNajviši državni zvaničnici, u petak, na sastanku iza zatvorenih vrata, postigli načelni dogovor o saradnji s Hagom\nPrvo zakon, pa izručenje\nKoštunica protiv donošenja zakona na brzinu i insistira da se Miloševiću prvo sudi u Beogradu\nPODGORICA - Na sastanku, održanom u petak u Palati federacije, na kojem su bili predstavnici saveznih i republičkih vlasti, bilo je reči o saradnji s Haškim tribunalom kao i o mnogim drugim temama, rekao je za "Glas" republički ministar pravde, Vladan Batić, odbivši da bilo šta drugo kaže o sastanku kod predsednika SRJ.\n10. Feb 2001 16:25 (GMT+01:00)\nAlbanski ekstremisti nastavljaju s provokacijama\nMinobacačima na vojsku i policiju\nNema zvaničnih informacija da li je VJ odgovorila na paljbu\nBUJANOVAC (Tanjug) - Albanski ekstremisti u subotu su iz rejona sela Gornje Šušaje i Bukovca u opštini Preševo, ponovo izveli oružane napade na položaje jugoslovenskih snaga bezbednosti, saopštio je Pres centar u Bujanovcu.\n10. Feb 2001 19:01 (GMT+01:00)\nAkademik Ljuba Tadić, jedan od osnivača Odbora za odbranu prava crnogorskih državljana\nProtiv smo glasačkog aparthejda\nU Srbiji živi oko 200.000 Crnogoraca. Nijedna demokratska država na svetu ne uskraćuje pravo glasa svojim građanima ma gde oni živeli ili radili\nTo se moglo i očekivati. Sve burniji događaji oko referenduma u Crnoj Gori, vraćaju se kao eho od Crnogoraca iz Srbije. Dva ugledna srpska Crnogorca, akademici Matija Bećković i profesor Ljubomir Tadić, osnovali su nedavno, zajedno sa rediteljem Zdravkom Velimirovićem, istoričarom Brankom Popovićem i grupom intelektualaca, Odbor za odbranu jednakih prava svih crnogorskih državljana.


sreda, 9. novembar 2016. 13:50h\nDanas su uručene nagrade učenicima Pančeva koji su osvojili nagrade iz opštih školskih predmeta, na državnim i međunarodnim takmičenjima, u školskoj 2015/16. godini Pančevo.MOJKraj.rs\nZa nagrade za 47 učenika izdvojeno je 354.000 dinara, odnosno od 4.000 do 32.000 dinara u pojedinačnom iznosu, u zavisnosti od ranga takmičenja i osvojene nagrade, dok je Turistička organizacija Pančeva učenicima obezbedila brošure o turističkim potencijalima našeg grada.\nNagrade su uručili članica Gradskog veća zadužena za obrazovanje mr Tatjana Božić, direktor Regionalnog centra za talente „Mihajlo Pupin“ dr Dragoljub Cucić i predsednik Upravnog odbora Centra za talente Miladin Mitrović.\nMr Tanja Božić čestitala je učenicima na ostvarenim rezultatima i zahvalila im se što učešćem i osvajanjem nagrada na takmičenjima predstavljaju i naš grad.\nMi verujemo u vas, verujemo da ste vi budućnost, da ćete nas vi jednog dana naslediti i zato ćemo uvek biti spremni da vas prepoznamo, pozovemo i nagradimo. Nadam se da ćete i dalje učestvovati na takmičenjima i biti tako uspešni, rekla je članica Veća.\nPredsednik Upravnog odbora Centra Miladin Mitrović istakao je da je sve više učenika koji osvajaju nagrade na takmičenjima, kao i da oni svake godine postižu sve veće uspehe.


Siniša Mali: Rebalans budžeta u ovom trenutku nepotreban – Borba\nSiniša Mali: Rebalans budžeta u ovom trenutku nepotreban\nMinistar finansija Siniša Mali izjavio je da je cilj i da Vlada Srbije radi na tome da stopa ekonomskog rasta bude veća, te da ćemo ovu godinu uprkos nekim prognozama o padu, ipak završiti na pozitivnoj nuli.\nOn je u emisiji Fokus na B 92 rekao da u ovom trenutku Srbiji neće biti potreban rebalans budžeta, eventualno možda na jesen, prenosi Politika.\n„Pokazali smo da možemo da pokrijemo sve aspekte krize i do kraja godine neće biti potreban rebalans. Rebalans i ne bi značio ništa loše, može samo da se desi u situaciji da imamo neki novac koji smo dodatno zaradili, ali ako tako bude sigurno ćemo višak prihoda znati dobro da iskoristimo”, objasnio je Mali.\nNaveo je i da će Nemačka imati pad oko pet ili šest odsto, Italija, Hrvatska od oko devet odsto, SAD oko 4,5 odsto, a da će srpska ekonomija pasti najmanje.\n„Najverovatnije ćemo biti na pozitivnoj nuli”, rekao je ministar, prenosi Tanjug.\n„Pokazali smo da na odgovoran način vodimo ekonomsku politiku. Rezultat preduzetih teških mera su suficit, smanjenje nezaposlenosti, javne finansije su nam u potpunosti stabilne, javni dug potpuno pod kontrolom i zato smo atraktivna investiciona destinacija, uprkos najvećoj krizi koja je zahvatila svet”, kazao je Mali.\nOn je rekao da Đilas spominje MMF, a 2011. godine je Vlada Srbije raskinula sporazum sa MMF-om jer je MMF tražio veću transparentnost i da se ne zadužuju toliko.\n„Tada je sporazum trajao dva, tri meseca, a danas sporazum sa MMF-om traje godinama. Vlada radi sa MMF-om godinama unazad, nema tajni između nas”, rekao je Mali.\nGovoreći o isplati pomoći od 100 evra građanima ministar finansija je rekao da je to ekonomska mera koja pokazuje koliko je država jaka, i da je preuzela najveći teret krize na sebe.\nPrema njegovim rečima, privreda i građani mogu da se oslone na državu.\nPodsetio je da građani za 100 evra mogu da se prijave do 5. juna, a da će do 6.-7. juna novac biti isplaćen svima koji su se prijavili.\nNajavio je i da će u narednih 10-ak dana biti objavljene i mere za podsticanje zapošljavanja ljudi koji su došli u Srbiju kao i onih koji su ostali bez posla u zemlji.\nUpitan da li će se korigovati program Srbija 2025 on je kazao da neće i da je samo pomeren rok za nekoliko meseci.\n„Stojimo iza tog programa i on je ključan program za budućnost”, rekao je Mali i dodao da će se novac ulagati u infrastrukturu, jeftine stanove za mlade, za zaštitu životne sredine.. a sve u cilju da prosečna plata do 2025. godine bude oko 900 evra, a penzija više od 400 evra.\nGodišnjica čuvene bitke: Na Paštriku nije bilo povlačenja, polomljena je “Strela” NATO


Igrači Radničkog sede na terenu na početku meča sa Partizanom! (VIDEO) - Ritam Grada - vesti Kragujevac\nNaslovna Video Igrači Radničkog sede na terenu na početku meča sa Partizanom! (VIDEO)\nIgrači Radničkog sede na terenu na početku meča sa Partizanom! (VIDEO)\nŠou u Humskoj na početku meča Partizana i kragujevačkog Radničkog! Potez gostiju kakav fudbalska Srbija nije videla.\nKada je sudija dao znak da se krene sa centra, fudbaleri Radničkog su demonstrativno seli na travu i na taj način poslali slikovitu poruku kako danas živi profesionalni fudbaler u Srbiji. Publika u Humskoj se solidarisala sa njima i nagradila ih gromoglasnim aplauzom sa svih strana.\nPrethodni članakNavijači na donatorskom koktelu pomažu fudbalerima kragujevačkog Radničkog\nSledeći članakProblem deponije u Beloševcu na kojoj je dva puta izbio požar privremeno rešen


Kurti pričama o srpskom oružju iz Rusije želi da šarmira evropske zvaničnike - Kosovo Online\nKurti pričama o srpskom oružju iz Rusije želi da šarmira evropske zvaničnike\n4. Oktobar 2021. • 11:01\nNedavne izjave Aljbina Kurtija o tome kako Republika Srbija sa jedne strane koristi fondove EU, dok se sa druge strane naoružava sredstvima iz Narodne Republike Kine i Ruske Federacije pokazuje da Kurti ili poseduje potpuno netačne informacije ili su savetnici koji ga okružuju u apsolutnoj meri neinformisani o dešavanjima u Vojsci Srbije.\nPostoji i treće tumačenje kojem sam lično najbliži, a to je pokušaj “šarmiranja” i pridobijanja pojedinih evropskih zvaničnika svojim jeftinim političkim ili bolje reći politikantskim trikovima i izlizanim frazama, koje pored što su već nebrojeno puta ponovljene, suštinski su i netačne.\nBilo kako bilo, posmatrajući sa strogo činjeničnog aspekta, Republika Srbija sprovodi politiku vojne neutralnosti trudeći se da sarađuje i sa Istokom i sa Zapadom. I to u svakom segment, od dobijanja donacija, preko nabavki i kupovina složenih sredstava ratne tehnike do realizacije zajedničkih vojnih vežbi i drugih međunarodnih vojnih aktivnosti.\nUzimajući samo mesec septembar u obzir, Vojska Srbije bila je domaćin i suorganizator Međunarodnih vojnih igara, pripadnici Ratnog vazduhoplovstva i PVO, zajedno sa pripadnicima bugarske vojske, realizovali su zajedničke aktivnosti i gađanja ciljeva u vazdušnom prostoru na poligonu „Šabla“ u Bugarskoj.\nSa druge strane, pešadijska četa iz sastava Četvrte brigade kopnene vojske učestvovala je u Saveznoj Republici Nemačkoj na međunarodnoj vežbi "Ukrštene sablje 21" koju su organizovale Evropska i Afrička komanda Oružanih snaga Sjedinjenih Američkih Država.\nU septembru je Centar atomsko-biološko-hemijske odbrane (ABHO) u Kruševcu, posetila delegacija Britanskih oružanih snaga, a u kasarni "Car Lazar" i na poligonu "Ravnjak", realizovana je obuka pripadnika jedinica atomsko-biološko-hemijske odbrane Oružanih snaga Kraljevine Španije i pripadnika ABHO Mađarske vojske.\nTokom meseca septembra, na vojnom aerodromu „Narednik-pilot Mihajlo Petrović“ u Nišu i vojnom kompleksu "Međa" kod Doljevca, pripadnici Vojske Srbije i Oružanih snaga Sjedinjenih Američkih Država izveli su bilateralnu taktičku vežbu "Nebeski most 21".\n"Nebeski most 21" taktička vežba Vojske Srbije i Oružanih snaga SADTanjug/D. Kujundžić/Arhiva\nOdržana je i tradicionalna međunarodna taktička vežba "Komšije 21", na kojoj su učestvovali pripadnici Vojske Srbije, mađarske vojske i Nacionalne garde Ohaja, kao i tradicionalna bilateralna taktička vežba sa bojevim gađanjem "Gvozdeni mačak 2021", koju su na privremenom poligonu "Titel" na reci Tisi realizovali pripadnici Rečne flotile Vojske Srbije i Prvog puka za razminiranje mađarske vojske.\nSa druge strane, posmatrajući segment naoružanja i vojne opreme i proces opremanja naših oružanih snaga u proteklim godinama, Vojska Srbije nabavila je za svoje potrebe helikoptere Airbus H145M (deo helikoptera kupljen je i za potrebe MUP, koji će uskoro dobiti i drugi tip helikoptera ovog evropskog proizvođača - H215 Super Puma), a proces nabavke nastaviće se i u budućnosti.\nPostavljeni su temelji za komercijalne ugovore i saradnju sa kompanijama Francuske odbrambene industrije, uključujući i nabavku sistema PVO "Mistral". Kupljeno je i 740 jurišnih pušaka belgijske proizvodnje SKAR-L, a Vojska Srbije dobila je dodatni broj hamvi vozila od SAD, ojačala i dodatno opremila poljsku bolnicu nivoa 2 zahvaljujući Ministarstvu odbrane Norveške, a dobila je i 30 dvogleda za noćno osmatranje od Oružanih snaga Austrije, kao i informatičku opremu od Kraljevine Danske.\nSrpski migovi na nebuMondo\nParalelno sa navedenim, iz Ruske Federacije kupljeni su srednji transportni helikopteri Mi-17V5, desantno jurišni helikopteri Mi-35M, kao i sistem PVO "Pancir S1". Kroz program donacija iz Ruske Federacije, stigli su i avioni MiG-29, oklopno-izviđačka vozila BRDM-2MS, kao i tenkovi T-72B1MS. Avione Mig-29 donirala je Belorusija, dok je Kina donirala gumene čamce, vanbrodske motore motorne sanke, prenosive uređaje za otkrivanje eksplozivnih naprava, kao i inžinjerijske mašine i specijalna vozila (vučni vozovi, samoistovarivači, auto-cisterne za vodu i gorivo, viljuškari, sanitetska i vatrogasna vozila). Iz Narodne Republike Kine kupljene su i borbene bespilotne letelice CH-92A, otpočela je i saradnja na razvoju domaće bespilotne letelice "Pegaz", a očekuje se i najavljena nabavka sistema PVO "FK-3".\nSve navedeno predstavlja samo deo činjenica koje pokazuju da Vojska Srbije i resorno Ministarstvo odbrane, bez obzira šta pojedini političari u Prištini pričali, nastoje da su svom domenu što je moguće bolje sprovode pomenutu politiku vojne neutralnosti. To su druge strane prepoznali i partneri kako na Zapadu tako i na Istoku, pa će se ovaj kurs sasvim sigurno zadržati i u budućnosti. Naravno, nama ostaje obaveza i istrajnost u tom pogledu, uprkos različitim izazovima.\nPravi signal za razmišljanje da se skrenulo sa tog kursa može doći tek onda ako neko od naših partnera ili zemalja iz okruženja poput Mađarske, Rumunije ili Bugarske odustane od zajedničkih aktivnosti i ukaže na to da ih mi kao zemlja percipiramo neprijateljski.\nPiše: Vlade Radulović, vojno-politički analitičar\nVlade Radulović Vojska Srbije Aljbin Kurti\nNemaju to pravo da svasta izazivaju i da svasta od lazi izmisljavaju i mesaju i provociraju naroda to se nesme vise te gluposti dozvoliti od kurtija niti bilo koga !!!


Radio Tivat | Javnosti predstavljen Akvarijum Boka\n17 дец Javnosti predstavljen Akvarijum Boka\nPosted at 17:37h in Ekologija\tby\tDragan Popadic\nInstitut za biologiju mora Univerziteta Crne Gore proslavio je danas uspješan završetak projekta MonteAqua kojim je mobilizovano 1,17 miliona eura za uspostavljanje Centra za zaštitu biodiverziteta Jadrana „Akvarijum Boka“ sa prvim crnogorskim javnim akvarijumom i spasilačkim centrom za morske kornjače i druge ugrožene morske životinje.\nAkvarijum Boka je osnovan u okviru projekta MonteAqua. Komentarišući završetak projekta, gospodin Geir Johansen, otpravnik poslova ambasade Kraljevine Norveške u Beogradu, rekao je da je uz norvešku podršku, projekat uspostavio jedini javni akvarijum u Crnoj Gori i razvio kapacitete za očuvanje biodiverziteta vodenih ekosistema u vještačkim uslovima, što je važno za obezbjeđivanje reprodukcije ugroženih vrsta.\n„Trudićemo se da prikažemo svu raskoš i bogatstvo živog svijeta Jadranskog mora, a najmlađim generacijama ćemo pripremiti niz edukativnih programa kako bi se na najbolji mogući način obrazovali u buduće ekologe i ljubitelje prirode,“istakao je on.\nInstitut za biologiju mora Univerziteta Crne Gore realizovao je projekat MoneAqua od novembra 2017. godine.\nProjekat je omogućio organizaciju nekoliko radionica u 2018. godini, međunarodnu naučnu konferenciju u 2019. godini i objavio seriju bijelih papira i studija koje jačaju crnogorske kapacitete u upravljanju i zaštiti resursa Jadranskog mora. Glavni rezultat projekta je Akvarijum Boka, prvi crnogorski javni akvarijum koji prikazuje raznolikost i značaj morskih divljih životinja sa posebnim fokusom na Jadransko more. Očekuje se da će Akvarijum Boka otvoriti vrata za javne posjete u prvoj polovini 2021. godine.\nO Institutu za biologiju mora: Od svog osnivanja 1961. godine, Institut je vršio sveobuhvatna istraživanja morskog i priobalnog područja, koja imaju široki uticaj na zaštitu životne sredine i sprječavanje zagađenja, kao i praktičnu primjenu (npr. u industriji morske hrane). Osnovne kompetencije Instituta su istraživanja u oblastima marikulture, očuvanja mora, ihtiologije i morskog ribarstva, hemije, opšte biologije, neurofiziologije i eko-fiziologije, biohemije i molekularne biologije. Nedavni rezultati predstavljaju morski biodiverzitet Bokokotorskog zaliva i daju ulazne podatke za Nacionalnu strategiju integrisanog upravljanja obalnim područjem Crne Gore.


Prevodilac srpsko korejski onlajn\nBesplatan onlajn prevod sa srpskog na korejski\nPrevodilac srpsko korejski\nBesplatan srpsko-korejski prevodilac za prevođenje pojedinačnih reči, fraza i kratkih tekstova. Za prevođenje sa srpskog na korejski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nPrevodilac Korejsko Srpski\nAlternativni onlajn prevodilac sa srpskog na korejski\nSrpsko-korejski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na korejski ne prevodi više od 1.000 znakova po prevodu.


Srpski studentski projekat bi donosio milione – TwistBOX\nSrpski studenti na muci - Njihov projekat bi donosio milione, ali se pojavio ozbiljan problem\nTim studenata iz Srbije je sa projektom samoodržive kuće ušao u finale najprestižnijeg svetskog arhitektonskog takmičenja “Solar Decathlon Middle East”, koje će se održati u novembru u Dubaiju. Međutim, kako ističu na fakultetu, budućnost ovog projekta zavisi od novca.\nTim, koji čine studenti i mentori sa Mašinskog, Arhitektonskog, Elektrotehničkog, Građevinskog i Tehnološko-metalurškog fakulteta, učestvovao je na radionici međunarodnog multidisciplinarnog takmičenja “Solar Decathlon Middle East” u Dubaiju i njihov projekat, na kome rade već dve godine, našao se u finalu.\nKako ističu na Mašinskom fakultetu, tokom trodnevne radionice, na kojoj su učestvovali i predstavnici vodećih kompanija i ocenjivači na takmičenju, razmatrane su dosadašnje aktivnosti na projektu.\n– Univerzitet u Beogradu, kao i Mašinski fakultet predstavljeni su u najboljem svetlu, a sam projekat “Twist Box” je ocenjen kao atraktivan i prepoznatljiv. Sve dosadašnje faze našeg projekta su ocenjene pozitivno, uključujući i deo koji obuhvata termotehničke instalacije za koji je zadužen tim Mašinskog fakulteta koji broji više od 10 master studenata – izjavila je doc. dr Aleksandra Sretenović, mentor dela tima sa Mašinskog fakulteta.\nPrema njenim rečima, prvi dan radionice bio je rezervisan za upoznavanje sa organizatorima i ostalim timovima, dok su drugog dana članovi tima iz Srbije razgovarali sa predstavnicima firme koja se bavi logistikom o mogućnostima transporta kuće iz Beograda u Ujedinjene Arapske Emirate. Posetili su i solarni park i naučnoistraživački centar gde se vrše ispitivanja vezana za solarne panele, kao i laboratoriju za ispitivanje i razvijanje robota.\n– Trećeg dana radionice održane su privatne sesije sa stručnjacima iz svih oblasti bitnih za završetak projekta. Na ovim sastancima smo diskutovali o važnim pitanjima vezanim za projekat i detaljno analizirali zadatke koji se od nas očekuju kako bi se ova kuća uspešno sagradila i pustila u rad – navela je dr Sretenović.\nMeđutim, ona ukazuje da tim i dalje ima ozbiljnih problema sa prikupljanjem finansija koje su neophodne za izgradnju objekta u Beogradu, puštanje u rad svih sistema, njegovo testiranje, demontažu, trasnport i ponovnu montažu u Dubaiju.\n– Nadamo se da ćemo uz podršku nadležnog ministarstva i drugih sponzora ovaj problem rešiti i da će Univerzitet u Beogradu dobiti priliku da se takmiči na ovom prestižnom takmičenju koje se održava u novembru ove godine – istakla je dr Sretenović.


Oko hiljadu migranata kod Bihaća bez smeštaja, struje i vode\nSvet Autor:Beta26. dec. 202020:16\nOko hiljadu migranata zaglavljenih u nekadašnjem kampu Lipa na severozapadu BiH danas su u veoma teškoj situaciji zbog pogoršanja vremenskih uslova. Migranti nemaju ni vodu, ni struju, a hranu dobijaju jednom dnevno. Šef Misije IOM u BiH Peter van der Auverert naveo je na Tviteru da je "odmah potrebna politička hrabrost i akcija".\nPosle naglog pada temperature, praćenog formiranjem snežnog pokrivača i jakim vetrom, migranti pokušavaju da se zgreju uz pomoć ćebadi i vreća za spavanje.\nNovi protest pred kampom “Bira“, ne žele migrante u Bihaću\nOni nemaju ni vodu, ni struju, a hranu dobijaju jednom dnevno, javila je regionalna televizija N1.\nPožar je u sredu uništio veliki deo kampa Lipa kod Bihaća, a kako vlasti nisu uspele da im obezbede alternativni smeštaj, oko 1.000 migranata ostalo je na toj lokaciji.\nHumanitarne grupe i zvaničnici međunarodnih organizacija i pre požara su kritikovali situaciju u kampu kao neadekvatnu za smeštaj izbeglica i migranata.\nSneg je padao čitavu noć, a kako je vetar veoma jak, na području izgorelog kampa je izuzetno hladno.\nMigranti navode da ne mogu da veruju da im niko nije ponudio alternativno rešenje i da su nadležne institucije, kako međunarodne, tako i Bosne i Hercegovine, dopustile da dočekaju zimu u takvim uslovima.\nDodaju da su predstavnici Međunarodne organizacije za izbeglice (IOM) „pobegli“.\n„Ostavili su nas ovde da umremo od gladi i hladnoće. Ako smo mi ovde, i oni moraju da budu ovde“, prenosi N1 reči migranata.\nVatrena stihija progutala migrantski kamp kod Bihaća\nŠef misije IOM-a: Kamp kod Bihaća zapalili su migranti\nŠef Misije IOM u BiH Peter van der Auverert naveo je na Tviteru da je „odmah potrebna politička hrabrost i akcija“.\n„Sneg je pao, temperatura je ispod nule, nema grejanja, nema ničega. Ovako niko ne bi trebalo da živi“, napisao je Van der Auverert.\nGradonačelnik Bihaća Šuhret Fazlić rekao je juče da bi on pristao, kao i lokalne vlasti, da za 24 sata bude naeno privremeno rešenje i da migranti budu raspoređeni u postojeće prihvatne centre, ali ne i u kamp Bira u centru grada.\nStanovnici Bihaća su protestovali zbog plana da migranti privremeno budu prebačeni u taj zatvoreni objekat u centru grada.


Konceptualno vozilo Honda 3R-C Konceptualno vozilo Honda 3R-C – Personal magazin\nRevolucionarno Hondino konceptualno vozilo 3R-C će ostvariti svoj svetski debi u Ženevi, zajedno sa konceptualnim vozilom EV-N, kome će ovo biti evropski debi. Konceptualni model 3R-C sa tri točka, koji…\nRevolucionarno Hondino konceptualno vozilo 3R-C će ostvariti svoj svetski debi u Ženevi, zajedno sa konceptualnim vozilom EV-N, kome će ovo biti evropski debi.\nKonceptualni model 3R-C sa tri točka, koji predstavlja jednosed sa nultom emisijom gasova staklene bašte, baš kao i gradsko konceptualno vozilo EV-N, koriste Hondino ogromno poznavanje vozila koja pokreću elektromotori.\nOvo revolucionarno električno vozilo sa pogonom na akumulatorske baterije i tri točka pokazuje kako bi u budućnosti moglo da izgleda minimalno gradsko prevozno sredstvo za jednu osobu. Pogonska grupa sa napajanjem iz akumulatorske baterije je postavljena nisko u šasiji sa tri točka, što daje nisko težište, a samim tim i povećanu stabilnost.\nModel 3R-C poseduje providnu kupolu koja pokriva vozačko sedište dok je vozilo parkirano i ne koristi se. Kada je 3R-C u pokretu, kupola postaje vetrobran koji šiti vozača od karoserija i vrata drugih vozila.\nVisoke stranice ove sigurnosne školjke pružaju povećanu bezbednost vozača, smanjujući opasnost od bočnih udara i povećavajući zaštitu od atmosferskih uticaja. Ispred vozača se nalazi prtljažni prostor koji se može zaključati, što predsavlja značajan bezbedni prostor za prtljag i druge predmete. Konstruktori 3R-C su osmislili i fleksibilni pokrivač koji prekriva torzo kako bi se smanjila izloženost atmosferskim uticajima i povećala udobnost.\nStudiju modela 3R-C su izradili evropski dizajneri u Hondinom Istraživačkom i dizajnerskom centru u Milanu.\nEV-N koji je prethodno prikazan samo na Tokijskom salonu automobila, ostvariće svoj evropski debi u Ženevi.\nModel EV-N predstavlja studiju električnog vozila sa pogonom na akumulatorske baterije, koja oživljava duh gradskog modela N360 iz 1967. Hondini konstruktori su u krov ovog konceptualnog automobila ugradili solarne panele Hondine originalne konstrukcije, koji omogućava dopunjavanje akumulatora dok je parkiran.\nDva Hondina električna personalna transportera U3-X su ugrađena sa unutrašnje strane svakih vrata. Konceptualni model EV-N sa dvoja vrata je opremljen litujum jonskim baterijskim pakovanjem i malim elektromotorom čija je prevashodna namena gradska vožnja.\nDva konceptualna električna vozila će biti izložena pored Hondinog serijskog modela sa vodoničnim gorivnim ćelijama, FCX Clarity. Ovaj nosilac titule „Svetski zeleni automobil“ (The World Green Car) već je dostupan korisnicima lizinga u Japanu i SAD, koji imaju prilike da se uvere u domet, performanse i praktičnost ovog jedinstvenog vozila nulte emisije štetnih gasova. Dva primerka vozila sa pogonom na vodonik su stalno stacionirana u Evropi sa ciljem dugoročnih ispitivanja.\nPored istraživačkog rada, par automobila FCX Clarity je demonstrirano na klimatskom samitu COP 15 u Kopenhagenu, kao i na Berlinskoj konferenciji o klimi. Model FCX Clarity pokazuje Hondinu trajnu opredeljenost ka vozilima sa električnim gorivnim ćelijama kao tehnologiji prevoza nulte emisije štetnih gasova.\nKonceptualno vozilo Honda 3R-C was last modified: March 7th, 2010 by Redakcija\nApple iPad dostupan u SAD 3. aprila


Fudbaleri Partizana na čelu sa Vladimirom Stojkovićem, Zoranom Tošićem, Milanom Smiljanićem pozvali su navijače da ispune tribine stadiona u Humskoj za prvi meč polufinala Kupa Srbije protiv Radničkog koji se igra u sredu od 18 časova.\n- Znamo da ovo nije sezona kakvu smo želeli. Partizan mora da osvaja trofeje i igra Evropu kao i da bude na prvom mestu uvek i u svemu. Zato se borimo u najvažnijoj utakmici u sezoni i baš zbog toga stadion ne sme da bude prazan. Potreban si nam ti, tvoj brat, devojka, jer mi smo šampionski klub. Do pobede - poručili su prvotimci fudbalera.\nPoziv igrača FK Partizan za polufinale Kupa Srbije\nCrno-beli su takođe objavili i cene ulaznica za polufinalnu utakmicu Kupa sa Radničkim, kao i to kako navijači mogu da dođu do njih.\n- istok i zapad – 450 dinara\n- Mesto u ložama stadiona 3.000 dinara.\nProdaja ulaznica kreće od utorka putem Tiketlajn prodajne mreže i to:\n– Tiketlajn Šop, Novi Beograd, Bul. Milutina Milankovića 1. (lokal 46) radnim danima od 9 do 18 časova.\nNa dan utakmice, u sredu 17. aprila ulaznice će se prodavati isključivo na blagajnama stadiona FK Partizan od 10 sati.\nNapomena je da se karte mogu kupiti samo uz lični dokument sa fotografijom (lična karta, pasoš, vozačka dozvola), a maksimimalan broj ulaznica po kupcu je četiri. Sezonske ulaznice FK Partizan važe za ovaj meč.


Škoda u pripremi lansiranja novog modela irskog imena - Enyaq - Auto Republika\nBilo je samo pitanje vremena pre nego što će Volkswagen započeti pozajmljivanje MEB platforme ostalim markama u okviru konglomerata. Kao što znamo, ID.3 je već dostupan s dotičnom arhitekturom, a nemačka kompanija želi da iznađe više načina za njenu eksploataciju (čitaj „da izvuče što više novca iz nje“).\nJedna od najomiljenijih marki u VW grupi, češka Škoda, među prvima je koja će dobiti MEB električnu platformu. Za razliku od Volkswagena, Česi neće prvu primenu imati u hedžbeku, već naravno SUV/krosoveru.\nNismo sigurni još uvek kakav tip SUV-a Škoda planira da lansira, ali ono što znamo kako će se zvati – Enyaq. Ovaj naziv je derivat reči koje potiču iz irskog i irsko-galskog, što znači „život“ ili „esencija“, ili nešto između. Zapravo, reč je o kombinaciji irskog ženskog imena Enija sa slovom „Q“, koje nalazimo na kraju naziva Kodiaq, Karoq i Kamiq. Recimo da se „E“ odnosi na elektomobilnost.\nOvo će biti Škodin prvi ulazak u segment električnih SUV/krosovera, ali ne i prvo električno vozilo koje je predstavila Škoda, jer je prošle godine lansiran Citigo-e.\nZa sada se češki proizvođač nije izjasnio kakav je tačno pogon namenio Enyaqu, niti kakve će biti njegove mogućnosti. U čitavoj VW grupi, jedino je Audi e-tron prisutan u dotičnom segmentu, ali s obzirom da će Enyaq počivati na potpuno drugačijoj platformi, malo je verovatno da će ova dva modela imati bilo šta zajedničko.\nMnogo je verovatnije da će Enyaq biti manje-više „prepakovani“ Volkswagen ID. Crozz ili ID.4, što su modeli koje nemačka marka već testira.\nS lansiranjem Enyaqa (datum još uvek nije poznat), Škoda oficijelno otvara kapije električnim automobilima. Nadajući se da će se do 2025. četvrtina prodaje odnositi na električne modele, marka planira da lansira ni manje ni više nego 10 iV modela do kraja 2022.\ntags: električni automobili EV id.crozz MEB platforma vw grupa\nprevious Što više trubite to crveno svetlo na semaforu traje duže\nnext Scania testira baterijsko-vodonične kamione u Norveškoj\nPre petnaestak godina kada je izlazio Nissan Quashqai, u Autobildu bude tekst o njemu, kao fazon, ko će ovo da vozi, ko će ovo ime da pamti, kako se izgovara… A bio je prvi i jedinstven u to vreme. Sada kao da se takmiče u teško izgovorljivim imenima ….. interesanto da su mnogi sa K i Q.. u imenu


BEOGRAD. U Velikoj galeriji Doma Vojske Srbije u Beogradu 1. oktobra 2018. svečano će biti otvorena izložba "Legende". Izložba po prvi put ujedinjuje umetnička dela Miroslava Mike Antića (1932-1986), pesnika, slikara i režisera i Igora Antića (1962), njegovog sina, vizuelnog umetnika.\nIako se radi o sasvim različitim pristupima umetnosti, postoji niz srodnih elemenata koji povezuju ovu dvojicu stvaralaca. Najvažniji je svakako upotreba teksta kao estetskog sredstva kojim se podvlače odredjeni plastični elementi, proširuju mogućnosti izražavanja i daju nova značenja delu.\nTekst za obojicu predstavlja vrstu legende, to jest podnaslova ugradjenog u samo delo. Još jedna "funkcija" tih legendi je da nas istovremeno upute na odredjena značenja i da nas od njih odvrate, jer jezik ima tu dvojaku sposobnost da precizira i da nas dovodi u sumnju.\nDelo Igora Antića, uradjeno za ovu priliku, biće postavljeno do 13. oktobra 2018. dok će slike Miroslava Antića, prvi put pred beogradskom publikom, moći da se vide do 27. oktobra 2018.


Čak 60 posto političarki u BiH iskusilo neki oblik nasilja\nDavid Saunders, predstavnik UN Women u BiH\nDavid Saunders, predstavnik UN Women u Bosni i Hercegovini (BiH) istakao je kako je 60 posto političarki u državi iskusilo neki oblik nasilja, a skoro pola njih ga je iskusilo baš zato što su žene. Saunders je to istakao na konferenciji “Politika bez nasilja za društvo bez nasilja” koja je održana u Sarajevu.\n"Moramo priznati i prepoznati da je nasilje nad ženama u javnom životu ozbiljan problem i da ima ozbiljne posljedice. Žene odlučuju da se ne kandidiraju, povlače se iz javnih nastupa; brišu profile na društvenim mrežama i imaju ozbiljne zdravstvene probleme. U BiH, 60% političarki iskusilo je neki oblik nasilja, a skoro pola njih ga je iskusilo specifično zbog toga što su žene", rekao je David Saunders, predstavnik UN Women u BiH.\nSaunders dodaje da je potrebno "obezbijediti resurse za promociju i omogućavanje učešća i vodstva žena u političkom i javnom životu, a zajedno ih moramo ohrabriti u tome i insistirati na tome".\nKonferencija je imala za cilj da istraži obrasce i iskustva online uznemiravanja i mehanizme reagiranja, kao i dinamiku, izvore i oblike nasilja koji se odvijaju nad ženama koje učestvuju u izbornim i političkim procesima. Učesnici i učesnice također su razgovarali o prevenciji ovih oblika nasilja, pogotovo u kontekstu predstojećih općih izbora 2022. godine.\n"Ova konferencija poziva na novu odlučnost u zajedničkom radu na adresiranju nasilja nad ženama u javnom prostoru i u politici. UNDP, zajedno sa UN Women, je ponosan na rad u ovoj oblasti uz podršku Švedske, i vjerujemo da snažna partnerstva i pažnja prema ovom pitanju nikad nisu bili potrebniji", rekla je Steliana Nedera, rezidentna predstavnica UNDP-a u BiH.\n"Uklanjanje prepreka za učešće žena u BiH kroz stalnu promociju antidiskriminacijske kulture u političkim partijama, kompanijama, organizacijama i institucijama, kao i prikladnog učešća liderki u medijima, ostaje prioritet za sve nas", dodala je Nedera.\nZaključeno je da je prvi korak u adresiranju rasprostranjenog nasilja nad ženama u javnom i političkom životu priznavanje i imenovanje problema, budući da je u pitanju novo pitanje koje izaziva zabrinutost u demokratijama širom svijeta.\nSankcioniranje nasilja nad ženama u politici mora biti istraženo zbog složenosti virtuelnih prostora i političkih senzibilnosti vezanih za izborne procese u BiH. Učesnici su se složili da u ovom procesu trebaju učestvovati svi relevantni akteri - političke partije, parlamenti, mediji, akademska zajednica i civilno društvo.\nDogađaj je organiziran od strane UN Women u BiH, u sklopu projekta "Žene na izborima u BiH", koji finansira Švedska, a implementira UNDP u saradnji sa UN Women.\nUN Women i UNDP ostaju posvećeni adresiranju ovog pitanja u budućnosti.


Prеdsеdnik Vučić sa rukovodiocima nеmačkе kompanijе “Vorwerk” | Predsednik Republike Srbije\nPrеdsеdnik Vučić sa rukovodiocima nеmačkе kompanijе “Vorwerk”\nPredsednik Republike Srbije Aleksandar Vučić sastao se danas sa rukovodiocima i vlasnikom nemačke kompanije “Vorwerk”. Ova porodična firma, osnovana 1827. godine u nemačkoj oblasti Severna Rajna - Vestfalija, razmatra trenutne mogućnosti grinfild investicija u Srbiji, gdе planira proizvodnju delova za nemačku autoindustriju.\nSastanku jе prisustvovao i ambasador Savеznе Rеpublikе Nеmačkе Aksеl Ditman, koji jе istakao da nеmačkе kompanijе, kojе posluju u Srbiji, imaju pozitivna iskustva. On jе dodao da postoji veliko interesovanje nеmačkih privrеdnika za investiranje u Srbiji, zbog stabilnog poslovnog ambijеnta i еfikasnog sprovođеnja еkonomskih reformi.\nPredsednik Vučić pozvao je “Vorwerk” i nemačke kompanije da investiraju u Srbiji. „Srbija je najbolja zemlja u jugoistočnoj Evropi za kompanije koje su izvozno orijentisane“, istakao jе predsednik Vučić i dodao da će gradovi za kojе su ovi nеmački invеstitori najvišе zaintеrеsovani, Loznica ili Kraljevo, ponuditi dobre uslove za proizvodnju.


Dogovorene aktivnosti na projektu uzgoja i prerade kineskog ljekovitog bilja u Crnoj Gori | RURAL PORTAL\nDogovorene aktivnosti na projektu uzgoja i prerade kineskog ljekovitog bilja u Crnoj Gori\nFebruary 20, 2017 ruralportal Ljekovito bilje i šumski plodovi, Poljoprivreda, Vijesti, Zaštita bilja No comments\nPotpredsjednik Vlade Crne Gore i ministar poljoprivrede i ruralnog razvoja mr Milutin Simović, zajedno sa saradnicima i predsjednikom Opštine Nikšić Veselinom Grbovićem, primio je danas delagaciju NR Kine, koja boravi u Crnoj Gori sa ciljem realizacije projekta uzgoja i prerade kineskog ljekovitog bilja u našoj zemlji.\nNa sastanku je razmotrena dinamika aktivnosti na realizaciji ovog projekta koji je proistekao iz Memoranduma o saradnji u oblasti ljekovitog bilja, potpisanog na nivou vlada Crne Gore i Kine, krajem prošle godine na samitu u Rigi. Projekat u Crnoj Gori je prvi na kome je kineska Vlada konkretizovala aktivnosti na realizaciji sporazuma koje je Kina postpisala u Rigi sa zemalja centralnoistočne Evrope, u okviru Inicijative 16+1.\nDelegaciju iz Kine činili su predstavnici provicnije Sečuan, eminentni načunici iz oblasti tradicionalne kineske medicine i predstavnici uglednih farmaceutskih kuća. Kineska delegacija prethodnih dana boravila je u opštini Nikšić.\nNa sastanku sa potpredsjednikom Simovićem predstavnici kineske delegacije ocijenili su da zemljište koje su obišli na području te opštine ispunjava uslove za sadnju kineskog ljekovitog bilja koje se koristi u tradicionalnoj medicini te države.\nPotpredsjednik Vlade i ministar poljoprivrede i ruralnog razvoja Milutin Simović istakao je značaj realizacije projekta za valorizaciju zemljišnih potencijala, povećanje proizvodnje i prerade ljekovitog bilja u Crnoj Gori, kao i za uključenost poljoprivrednih proizvođača iz Crne Gore. Ministar je ukazao na mogućnost uspostavljanja mreže kooperantskih odnosa, odnosno uključivanja farmera iz Nikšića i drugih opština u projekat, koji bi mogli na svojim posjedima da proizvode ljekovito bilje i da proizvod plasiraju na tržište na bazi partnerskih odnosa. Takođe je ukazao na značajan potencijal i razvojnu šansu u održivoj eksploataciji prirodne populacije ljekovitog bilja u Crnoj Gori.\nMinistar Simović je istakao da ovaj projekat može da podstakne i razvoj zdravstvenog turizma u Crnoj Gori, što bi donijelo i brojne druge razvojne šanse. U skladu sa starom kineskom mudrošću „Put od hiljadu milja počinje prvim korakom“, na današnjem sastanku je podijeljeno obostrano zadovoljstvo da su već prvi koraci zajednički napravljeni u realizaciji ovog projekta.\nPredstavnici kineske delegacije zahvalili su se potpredsjedniku Simoviću i gradonačelniku Nikšića Veselinu Grboviću na prijateljskom prijemu. Saglasili su se sa potpredsjednikom u viđenju razvojnih mogućnosti ovog projekta i predložili formiranje zajedničkog ekspertskog tima koji će raditi na odabiru vrsta ljekovitog bilja koje će se uzgajati, kao i na definisanju ostalih aktivnosti na projektu. Iskazali su posebno zadovoljstvo zbog otvorenosti i iskazanoj spremnosti predsjednika Opštine Nikšić i njegovih saradnika za realizaciju ovog projekta.\nU predstojećim mjesecima, kako je dogovoreno, potrebno je izvršiti odabir raspoloživog zemljišta u državnom vlasništvu pogodnog za uzgoj odabranih ljekovitih vrsta, na teritoriji Nikšića, za planirani obim realizacije, uzgoj na 60ha i dodatnih 6ha za izgradnju objekata za preradu.\nKineska delegacija u Crnoj Goriljekovito biljeministarstvo poljoprivrede i ruralnog razvojauzgoj kineskog ljekovitog bilja


Stigao teretni voz iz Kine s opremom za brze pruge - IndeksOnline.rs\nNaslovna POLITIKA Stigao teretni voz iz Kine s opremom za brze pruge\nStigao teretni voz iz Kine s opremom za brze pruge\nBEOGRAD – Teretni voz kineskih železnica “China Railway Express” sa više od 500 tona opreme za izgradnju brze pruge kroz Srbiju stigao je u Beograd gde su ga dočekali predsednik Srbije Aleksandar Vučić i zamenik ministra trgovine Kine Čen Keming.\nVoz je krenuo 24. septembra iz kineskog grada Djinana u provinciji Šangdong, a do Srbije je stigao preko Кazahstana, Rusije, Ukrajine, Slovačke i Madjarske, na razdaljini od 10.500 kilometara.U 28 vagona sa kontejnerima dopremljena je oprema koju kineske kompanije CRBC i CCCC koriste za izgradnju brze pruge od Beograda do Budimpešte koje je deo kineskog projekta “Pojas i put” u koji je uklučena i Srbija.\nVučić je rekao da sva oprema dopremljena iz Kine ispunjavaju evropske standarde i poseduju potrebne sertifikate za izgradnju pruge za velike brzine.\nOn je istakao da će deo brze pruge kojom će se vozovi kretati brinom 200 kilometara na sat, od Beograda do Stare Pazove, dužine 34,5 kilometra, gde su glavni izvodjači kineske frime, biti završen do jeseni 2021.\n“Deonica pruge do Subotice biće završena do kraja 2022. godine, a razgovraću sa Madjarima da oni ubrzaju radove na svom delu, kako bi pruga do Budemišete bila završena u što kraćem roku”, rekao je Vučić.\nPo njegovim rečima, brza pruga do Budumpešte obezbediće “perfektne veze sa Evropom”, a za privredu i gradjane, pre svega nove generacije, će “značiti život”.\nVučić je zahvalio predsedniku Kine Si Djinpingu na pomoći u dolasku kineskih investicija u Srbiju, pre svega u železaru Smederevo i RTB Bor, što je, kako je rekao, pomoglo oporavku srpske privrede i da Srbija od zemlje iz koje su svi bežali postane zemlja u koju svi žele da dodju.\nVoz iz Kine su u železničkoj stanici Novi Beograd dočekali i potpredsednica Vlade i ministarka gradjevinarstva Zorana Mihajlović, ambasadorka Kine u Beogadu Čen Bo, gradonačelnik Beograda Zoran Radojičić.\nPrethodni tekstPotencijali Novog Pazara i Sandžaka predstavljeni u BiH\nSledeći tekstAmbasador Bilgič: Turska operacija u Siriji u skladu sa Poveljom UN i medjunarodnim pravom


Smart School Certified Secure Computer User (CSCU) - Smart School\nCena42.000,00 + PDV\nCilj CSCU kursa (Certified Secure Computer User) je da polaznike nauči neophodnom znanju i veštinama kako bi zaštitili svoje računare i elektronske podatke i tako zaštitili svoje kompanije, domove i svoju decu. Kako je došlo vreme novih kompjuterskih tehnologija, digitalnih informacija, povećanih interakcija elektronskih medija… tako su se povećale opasnosti i ugrozila se privatnost svih korisnika, dece i naravno kompanija.\nBez obzira na velike investicije kompanija, bankarskih ili državnih ustanova u moderne IT sisteme, ljudski faktor i dalje predstavlja najslabiju kariku u tom sigurnosnom lancu. Upravo na ovoj činjenici se i bazira osnovni koncept ovog kursa. Polaznicima će zato biti obezbeđeno interaktivno okruženje gde će naučiti različite osnovne kompjuterske i mrežne sigurnosne pretnje. Izdvajamo sledeće potencijalne opasnosti: krađa identiteta, prevara sa kreditnim karticama, rizici online bankarstva, phishing prevare, aktuelni virusi i trojanci, prevare putem email poruka, nelegalni pornografski sadržaji, gubitak poverljivih informacija, hakerski napadi i socijalni inženjering.\nNajvažnije je da će naučene veštine polaznicima omogućiti da preduzmu neophodne korake da smanje moguće propuste i da povećaju nivo sigurnosti njihovih računara.\nOvaj kurs je namenjen svim korisnicima kompjutera, zaposlenima u finansijskim institucijama i bankama, osiguravajućim kompanijama, kompanijama u oblasti telekomunikacija, državnim kompanijama itd.\nDa bi pratili ovaj kurs, potrebno je osnovno znanje upotrebe računara, Office alata, Interneta i email-a.\n2 dana (16 školskih časova)\nSigurnost personalnog računara\nBezbedne online transakcije\nDigitalni potpisi i sertifikati\nPrevare sa kreditnim karticama\nNadgledanje dece online\nWindows OS & Mac OS X sigurnost\nNakon kursa, polaznici će biti pripremljeni za polaganje ispita CSCU (112-12). Uspešno položen ispit, polaznicima će doneti sertifikat Secure Computer User Specialist (CSCU).\nkompjuter, korisnik, privatnost, tehnologija, trening, veštine, virus, zaštita, znanje


Vatrena lisica sve popularnija\nod DonMilan taj Sub Apr 17, 2010 7:17 pm\nMozilla je objavila sopstvene podatke o udelu Firefoxa na tržištu Internet browsera. Prema njihovima analizama, Firefox trenutno drži skoro 30% svetskog tržišta. U Evropi je situacija za Firefoxom još bolja sa obzirom na to da na tom tržištu drži čak 40% sa 152,7 miliona korisnika.\nNajveći rast tokom prošlog kvartala zabeležen je u Rusiji, a od zanimljivosti u izveštaju se navodi da ljudi najranije počinju da rade na Havajima i Vajomingu, a najkasnije u Njujorku. U svetu Firefox ima ukupno preko 350 miliona korisnika.\nOvo je prvi put da je Mozilla objavila sopstvenu kvartalnu statistiku, a to će i da nastavi u budućnosti. Iz kompanije poručuju da su ovime želeli da naprave standardni izveštaj koji će da prikazuje stanje na tržištu gledano "Lisicinim" očima.


Za sanaciju stepenica kod spomenika na banjalučkom Banj brdu 45.000 KM - Klix.ba\nOštećene s vremenom Za sanaciju stepenica kod spomenika na banjalučkom Banj brdu 45.000 KM\nOštećene s vremenom\nZa sanaciju stepenica kod spomenika na banjalučkom Banj brdu 45.000 KM\n21.5.2018. u 13:15\nSanacija pristupnih stepenica kod spomenika palim Krajišnicima na Banj brdu počet će ove sedmice, a radovi u vrijednosti oko 45.000 KM trebalo bi da budu završeni do 27. jula, kada se obilježava Dan ustanka protiv fašizma.\nSredstva za obnovu stepenica, koju će izvesti beogradska firma "Koto", izdvojena su iz gradskog budžeta, saopšteno je iz Gradske uprave.\nNačelnik Odjeljenja za boračko-invalidsku zaštitu Dragomir Keserović, kaže da je tokom vremena došlo do oštećenja na spomeniku i pristupnim stepenicama.\n"Spomenik palim Krajišnicima na Banj brdu nalazi se na spisku spomenika od interesa za BiH i njegovu obnovu mora odobriti Vlada RS, a potrebna su i velika sredstva da bi se to ostvarilo. Bez obzira na sve to, na inicijativu gradonačelnika, odlučili smo da obnovimo pristupne stepenice o trošku grada kako bi se omogućio nesmetan pristup spomeniku prilikom obilježavanja važnih historijskih datuma", rekao je Keserović.\nOlujno nevrijeme koje je polovinom decembra prošle godine zahvatilo najveći grad RS oštetilo je ovaj spomenik, zbog čega su nadležne službe izdale upozorenje da se izbjegava dio šetališta pored ovog zdanja.\nSpomenik na Banj brdu, djelo vajara Antona Augustinčića, svečano je otkriven na Dan ustanka naroda BiH 27. jula 1961. godine.


Četiri organizaciona saveta za mame preduzetnice - Milana Sweet Life\nBiti zaposlena mama, a naročito mama koja vodi sopstveni posao, znači žonglirati brojnim zahtevnim obavezama na dnevnom nivou. Nekim danima će vam se činiti da se sve kockice savršeno slažu i od vaše prve jutarnje kafe do stavljanja deteta uveče u krevet, sve će funkcionisati kao dobar mehanizam. S druge strane, ima onih dana kada ćete kaskati za poslovnim zahtevima i zadacima, a nećete stići ni da se poigrate sa vašim mališanom. Znajte da su i ovakvi dani sasvim prirodna pojava i da ste i dalje čudotvorac, iako je vaše dete odgledalo nekoliko crtanih filmova više no što biste želeli, a neke poslovne obaveze će morati da sačekaju novi radni dan.\nIako je savršeno u redu da nekada prosto ne postignete sve željene rezultate, naravno da težite da ovakvih dana bude što manje i da se što ređe borite sa preispitivanjima svojih mogućnosti na kraju dana punog roditeljskih i poslovnih briga. Ne biste li to postigli, ponudićemo vam nekoliko organizacionih saveta koje možete ispratiti u tekstu koji sledi.\nKancelarija: Organizujte svoj radni prostor\nNeovisno o tome da li kao mama preduzetnica imate radni prostor u okviru svoga doma ili obaveze zahtevaju od vas svakodnevni odlazak na drugu lokaciju, vaš lični radni prostor bi trebalo da bude dobro organizovan. Ukoliko ne postavite ovakvu osnovu vašem radu, češće će vam se dešavati da vam dani prolaze stihijski i da određene obaveze trpe zbog nadoknađivanja previda u ovom domenu.\nVaš radni prostor ne mora da bude veliki da bi bio funkcionalan i bitno je da posvetite izvesnu energiju razumevanju sopstvenih radnih navika, ne biste li adekvatno pozicionirali komade nameštaja, radne površine i prostor za skladištenje u okviru svog radnog prostora. Počev od udobne stolice i obskrbljenosti neophodnom opremom za svakodnevni rad, kao što je kancelarijski materijal, računari i računarska oprema, te i eventualni specijalni aparati za konkretnu delatnost kojom se bavite, važno je da svi ovi elementi kancelarije budu raspoređeni tako da su vam uvek nadomak ruke i da ne morate da trošite vreme prelazeći sa jedne radne površine na drugu.\nDobro bi bilo da vreme provedeno u kancelariji bude rezervisano samo za poslovne zadatke. Činjenica da ste mama, međutim, povlači i to da ćete verovatno češće prekidati tok rada mislima o detetu, a ukoliko radni dan provodite sa njim kod kuće zbog situacije koju podrazumena nova normalnost i izolacija, ovaj savet je zaista neprimenjiv. S druge strane, upravo iz tog razloga, potrudite se da svi ostali uslovi za rad budu blizu idealnog, te da ovo bude jedna stavka koja će zapravo podržati i podsticati vašu produktivnost.\nDnevne rutine: Udahnite duboko\nVećini zaposlenih mama najbolji dani jesu oni koji isprate sve rutinske korake. Da biste uspeli da obavite sve poslovne obaveze, vi ćete se verovatno probuditi pre deteta, ne biste li imali nekoliko momenata za sebe i pripremili se za prestojeći radni dan. Ukoliko govorimo o tom idealnom danu, vaše dete će se probuditi na vreme, bez negodovanja proći kroz rutinu jutarnje higijene i oblačenje i naposletku, uredno i nasmejano preći prag škole ili vrtića. Vi ćete ovim danima otići na posao zadovoljni svojom odevnom kombinacijom i frizurom, a kada posle posla preuzmete dete i prihvatite pohvale vaspitačice o njegovom lepom ponašanju, možda zajedno prošetate do parka i pojedete sladoled. S druge strane, jednog jutra će se vaše dete probuditi pre svitanja ili odbijati da se probudi petnaestak minuta pre početka vašeg radnog vremena, odeća koju ste mu pripremili mu neće odgovarati, jer ne voli više crtanog junaka naslikanog na majici.\nTokom ovakvih dana će se na ekranu vašeg telefona prečesto ukazivati ime zahtevnog klijenta ili će neko od vaših zaposlenih javiti da ne može da dođe na posao, a vi ćete tek u kancelariji shvatiti da na glavi imate istu onu punđu sa kojom ste sinoć zaspali. Kraj radnog dana neće značiti i kraj vašeg radnog vremena. Telefon će vam zvoniti i dok slušate vaspitačicu kako vam saopštava da je vaše dete uštinulo drugara za vreme užine.\nNikada nemojte raditi dve stvari istovremeno, iako se čini da ponekad prosto morate. Dok ulažete trud da ostanete smireni i objašnjavate detetu zašto je neki nestašluk pogrešan, nemojte se javljati klijentu na telefon i dozvoliti da trenutno raspoloženje posredno utiče i na rešavanje poslovnog pitanja, a isto važi i u obrnutim slučajevima. Ukoliko je jedan od koraka dnevne rutine teško izvodljiv, možda ga možete preskočiti i reći sebi da će sutra biti savršen dan. Nemojte inisistirati na svim rešenjima po svaku cenu, već insistirajte na razdvajanju sebe kao majke i sebe kao preduzetnice. Ukoliko to znači da će jedno poslovno pitanje biti ipak rešeno sutra ili da će vaš mališan kasnije popiti vitamin, neka tako bude.\nPlaniranje: Odredite svoje prioritete\nKada govorimo o određivanju prioriteta, za mame preduzetnice je ovo veoma težak, ali i veoma važan zadatak. Ovo ne znači da se morate odlučiti da li vam je važnije da budete dobra mama ili da dobro vodite svoj posao, već da prepoznate važnost svakog od konkretnih zadataka koji su pred vama i selektujete one koji ne smeju biti odloženi. Ovo bi bilo dobro raditi na početku svakog dana ili radne nedelje, ne bi li planiranje zaista služilo svrsi.\nSvi mi znamo da planovi uvek mogu biti poremećeni neočekivanim događajima, ali to ne znači da ne vredi praviti ih. Bilo bi dobro da pri sebi uvek imate rokovnik ili elektronski planer, gde ćete imati zabeležene termine zakazanih aktivnosti, rokove za predaju ili potpisivanje dokumenata, prikazivanje rezultata klijentima ili isporuku robe. U istom planeru možete imati zabeležene redovne lekarske preglede vašeg deteta, termine roditeljskih sastanaka i priredbe.\nNa ovaj način ćete uvek znati kojim danima možete raditi malo duže, šta je prvo što morate obaviti u toku dana, te i da li neke porodične obaveze zahtevaju od vas da poslovne planove pomerite ili obrnuto, uradite više danas da biste sutradan bili slobodni u određenom terminu i slično. Iz ovog razloga je ulaganje energije u sastavljanje planova i redovno vođenje beležnika više no isplativo, ako ne i esencijalno.\nPriprema: Sve što treba uraditi juče\nKada ste zaposlena mama, a naročito mama koja je u poziciji da vodi sopstveni posao, postoje neke stvari koje prosto treba uraditi pre vremena, da bi sve ostalo bilo urađeno na vreme. Ovo se mahom odnosi na aktivnosti vezane za vaš privatni život. Dok druge mame svojoj deci služe za ručak domaću supu, vi ćete balansirati posudom sa kupljenim obrokom dok žurite kući s posla, a da bi vaše dete bilo uredno u školi budićete se ranije i pegati, već se zamorivši pre početka radnog dana.\nSavet je da prosto uradite ove stvari pre vremena. Skuvajte ručak za sutra, ispeglajte odeću u toku vikenda za celu radnu nedelju, kupujte namirnice unapred. Od ovih aktivnosti možete napraviti vreme za sebe ili druženje sa detetom, te mu predložiti da učestvuje u pripremi obroka za sutra sa vama ili staviti na lice masku i gledati omiljenu seriju dok peglate. Mame vrlo dobro znaju da prosto gledanje televizije može da deluje kao nemoguća misija, pa je predlog da spojite ovakve obaveze sa sadržajima koji bi vas mogli opustiti.\nKao mama preduzetnica, vrlo verovatno ćete često biti u situaciji da se zapitate da li vam stvari izmiču kontroli i da li neki od segmenata vašeg života značajno trpi. Imajte na umu da samim time što vodite sopstveni posao vi brinete o budućnosti svoje porodice. Ne bi li vam bilo laše da postignete balans između svojih svakodnevnih obaveza, razdvojte ove dve životne uloge i pristupajte im ponaosob. Potrudite se da sebi obezbedite najbolje moguće uslove dobrom organizacijom, planiranjem i raspoređivanjem prioriteta, a ako ponekad skliznete sa puta, ne sumnjajte da ćete ubrzo opet stati na noge.


Nameštaj baš kakav želite - Bravacasa.rs\nUređenje enterijera često mora da zadovolji više aspekata nego što biste odmah pomislili. Osim funkcionalnosti, svi želimo i prostor u kojem ćemo se osećati prijatno, a to ne znači samo praktičnost nego i izbor pravih boja, detalja, vrste nameštaja i materijala.\nZbog toga uređenje doma postaje projekat koji zahteva vreme i razmišljanje – dakle, nije samo reč o investiciji. Ako uređujete novi stan/kuću, ili postojeći životni prostor prilagođavate novim životnim prilikama, svakako razmislite o nameštaju po meri.\nNameštaj po meri nije uvek jeftiniji od kupovine gotovih komada u salonima i specijalizovanim prodavnicama za opremanje doma, ali benefit je svakako što je u dimenzijama koje upravo odgovraju određenom prostoru, što je posebno važno u uskim hodnicima, nišama, kupatilu, ali i dečjoj sobi, posebno ako je dele dvoje dece.\nZa inspiraciju, posetite specijalizovane prodavnice pločastog materijala i pogledajte kakvi sve dodaci za ormare postoje u ponudi (žičane korpe, liftovi, rasveta…). Dok ste tamo, pronađite i najmodernije i najkvalitetnije ručkice, ili klizna vrata s ispunama prema vlastitom izboru.\nŽelite li “zeleno”, svakako se odlučite za nameštaj po meri. Neki trgovci nude pločaste materijale s najvišim ekološkim sertifikatima. Osim toga, zatražite i vijke firme Spax koji imaju ekološki odobren antikorozivni premaz. Jedino birajući dobavljače i materijale možete biti sigurni da u svoj prostor unosite proizvode koji podižu kvalitet življenja.\nOva zavesa nastala je iz ambicije da se kreira novi sistem koji svakome omogućava da postavi kvalitetnu zavesu za veoma malo vremena.\nBanyan Tree Lijiang odmaralište se nalazi u Kini u gradu Lijiang koji odiše istorijom, a sam stari centar grada je pod zaštitom Uneska i odmorište ...


Ponovni razgovori o zahtjevima sindikata\nSastanak Vlade BPK Goražde i Sindikata policije\nKao što je i dogovoreno na zadnjem sastanku sa Koordinacijom sindikata budžetskih korisnika, Vlada BPK Goražde predvođena premijerom dr. Alijom Begovićem danas je održala radni sastanak sa članovima Sindikata policije BPK Goražde.\nU fokusu sastanka bili su razgovori o zahtjevima sindikata za donošenje zakona o plaćama, te aktivnostima i stavu Vlade BPK Goražde kada je u pitanju obaveza donošenja pomenutih zakona.\nPremijer Begović i danas je izrazio razumijevanje za opravdane zahtjeve policije i istaknuo da je Vlada opredijeljena za njihovo ispunjavanje, ali je, uzimajući u obzir lošu finansijsku situaciju u budžetu BPK Goražde, pozvao Sindikat policije da zajedno sa Vladom učestvuje u izradi najboljeg i najprihvatljivijeg rješenja po pitanju zakona o plaćama, obzirom da će se oni, i kada budu usvojeni, moći primjenjivati samo u okviru raspoloživih finansijskih sredstava u budžetu.\nRazgovarano je i o moguće prijelaznom rješenju do donošenja konačnih propisa iz ove oblasti, koje bi podrazumijevalo određeno povećanje plaća namještenika s ciljem usklađivanja odstupanja koja su u ovom dijelu najveća u odnosu na usvojene zakone o plaćama na nivou Federacije.\nTakođe je istaknuto da je osnovni preduslov za bilo kakva povećanja, odnosno pokretanje procedure za donošenje zakona, doznačavanje bar jednog dijela sredstava u budžet BPK Goražde na ime granta iz federalnog budžeta.\nPo završetku razgovora sa Vladom BPK Goražde, članovi Sindikata policije samostalno su održali su sastanak radi zauzimanja stavova i definisanja zahtjeva sa kojima će upoznati Vladu, a ti stavovi trebali bi biti poznati već sutra.


Guverner Centralne banke Crne Gore dr Radoje Žugić sa saradnicima sastao se sa izvršnim direktorom Belgijsko-holandske konstituence u Međunarodnom monetarnom fondu (MMF), Antonijem De Lanojem (Anthony De Lannoy), koji boravi u zvaničnoj posjeti Crnoj Gori.\nGuverner Žugić je upoznao direktora De Lanoja sa osnovnim makroekonomskim indikatorima i stanjem u finansijskom sektoru, kao i sa planovima i aktivnostima CBCG koje se odnose na dalje snaženje finanijske stabilnosti.\nGuverner je istakao da naša ekonomija bilježi kontinuirani rast u posljednih šest godina i da se, i u ovoj godini, očekuje visoka stopa rasta, čemu najveći doprinos daju turizam, energetika i građevinarstvo. „Stanje u bankarskom sektoru je osnaženo nakon rješavanja pitanja vezanih za ranjive banke, što potvrđuju odlični pokazatelji ključnih bilansnih pozicija kod 13 banaka koje posluju u Crnoj Gori“, istakao je guverner Žugić. Aktiva banaka, u iznosu od 4,5 milijardi eura, je na istorijskom maksimimu, kao i likvidna aktiva u iznosu od 1,1 milijardu eura. Stabilnost bankarskog sektora potvrđuje i izuzetno visok koeficijent solventnosti koji iznosi 19,51%, što je skoro duplo u odnosu na zakonski minimum od 10%. Guverner je naveo i podatak da su depoziti, od kraja prošle godine, kada je CBCG započela aktivnosti na rješavanju stanja u IBM i Atlas banci, porasli za više od 300 miliona eura.\nDirektor De Lanoj je istakao da „ovakav trend depozita i činjenica da uvođenje stečaja u IBM i Atlas banci nije imalo negativnog uticaja na ostatak bankarskog sektora potvrđuju da je Centralna banka Crne Gore profesionalno i kvalitetno sprovela aktivnosti u vezi sa rješavanjem situacije u pomenutim bankama“ i dodao da MMF prepoznaje napredak ostvaren u finansijskom sektoru.


Tabaković je istakla i da su makroekonomska i finansijska stabilnost, uz uređenje javnih finansija, razlog zbog kojeg Srbija ima najveći priliv dugoročnih investicija u regionu, i dvocifreni rast izvoza roba i usluga u dužem nizu godina, saopšteno je iz kabineta guvernera.\nKako se navodi, Srbija je čuvajući stabilnost i transformišući svoju ekonomiju, prvi put došla na korak od dobijanja investicionog rejtinga, karakterističnog za ekonomije koje odlikuje visoka sigurnost ulaganja.\n"Pored toga, kontinuirano jačanje bankarskog sektora, snažno smanjenje problematičnih kredita i sve povoljniji uslovi finansiranja privatnog sektora, obezbediće da i u budućnosti imamo snažan rast investicija i ukupne privrede", istakla je Tabaković.\nOna je naglasila i činjenicu da je agencija prepoznala da upravo domaći faktori sve više doprinose jačanju izvoznih kapaciteta i ukupnom ekonomskom rastu Srbije, što je posebno vano u okolnostima u kojima se trenutno nalazi svetska privreda.\nPrema oceni agencije Fič, povećanje kreditnog rejtinga Srbije rezultat je očuvanja cenovne stabilnosti i fiskalne discipline, kontinuiranog jačanja bankarskog sektora i unapređenja poslovne klime.\nPored toga, agencija očekuje da će privredni rast i ubuduće biti vođen investicijama i izvozom, što će, prema njihovim rečima, biti rezultat posvećenosti institucija Republike Srbije očuvanju kontinuiteta aktuelne ekonomske politike.\nKako se navodi, agencija Fič kao posebno važno ističe uspešnost Narodne banke Srbije na planu očuvanja niske i stabilne inflacije, i naglašava da i u narednom periodu očekuju da će inflacija ostati pod čvrstom kontrolom, u granicama cilja Narodne banke Srbije. To očekivanje, prema oceni agencije, potvrđuju i usidrena inflaciona očekivanja.\nAgencija Fič Rejtings naglašava i pozitivne trendove u bankarskom sektoru, i u tom pogledu, u svojoj odluci posebno naglašava snažno smanjenje učešća problematičnih kredita u ukupnim kreditima na nivo ispod 5 odsto, dobru kapitalizovanost bankarskog sektora, uz dvocifreni rast kreditne aktivnosti koja je podrška ekonomskom rastu.\nZAŠTO SRPSKE GAZDE BIZNIS TEŠKO PREPUŠTAJU DECI U čak 70 odsto porodičnih firmi nikad nije došlo do SMENE GENERACIJA\nAgencija "Fič" povećala kreditni rejting Srbije na BB+\nPrema oceni agencije, nakon uspešno sprovedene fiskalne konsolidacije, Vlada Republike Srbije obezbeđuje punu fiskalnu disciplinu, i tome će ostati u potpunosti posvećena i u narednom periodu.\nAgencija projektuje da će budžet opšte države ostati u blagom suficitu ove godine i u uslovima snažnog rasta državnih kapitalnih investicija i planiranog povećanja plata i penzija, a zahvaljujući stabilnom rastu budžetskih prihoda u uslovima ekonomske ekspanzije.\nKao rezultat uravnoteženih javnih finansija, Fič procenjuje da će udeo javnog duga opšte države u bruto domaćem proizvodu u 2021. godini pasti na nivo od 46,2 odsto, a u narednom desetogodišnjem periodu na nivo od 37,4 odsto. Kao potvrdu uređenih javnih finansija Agencija ističe i emisiju evroobveznice na međunarodnom tržištu kapitala po kamatnoj stopi od 1,62 procenta, uz prevremenu otplatu ranije emitovane dolarske evroobveznice sa znatno višom kamatnom stopom.\nAgencija očekuje ubrzanje rasta bruto domaćeg proizvoda Srbije u narednom periodu, čemu će, prema njihovim rečima, doprineti sve bolji trendovi na tržištu rada i rast građevinarstva podstaknut investicijama države u infrastrukturu.\nTakođe, ističe se i nastavak snažnog priliva stranih direktnih investicija, uz kontinuirani rast izvoza uprkos usporavanju privreda zone evra. Istovremeno, u skladu sa investicionim ciklusom, u strukturi uvoza dominira uvoz opreme i repromaterijala neophodnog za budući rast proizvodnje namenjene izvozu. Upravo iz tog razloga, agencija projektuje dalje popravljanje spoljne pozicije Srbije, uz punu pokrivenost tekućeg deficita stranim direktnim investicijama.\nDevizne rezerve, koje su na kraju avgusta povećane na 13,1 milijardu evra, povećavaju otpornost Srbije na rizike iz međunarodnog okruženja, ocenila je agencija Fič.\nNa većini svetskih berzi cene akcija su prošle nedelje porasle jer su zbog solidnih pokazatelja iz najvećih svetskih privreda vesti o daljem širenju korona virusa u svetu bile u drugom planu.\nAvio-kompanije "Britiš ervejs", "Izidžet" i "Rajaner" pokrenule su postupak ocene zakonitosti plana britanske vlade o obavezi 14-dnevnog karantina za sve međunarodne dolaske na britanskim aerodromima.\nSlovenačka primorska odmarališta i popularne turističke destinacije privukle su ove godine, zbog krize nastale zbog epidemije korona virusa, veliki broj domaćih turista, a hoteli su skoro puni.


Episkop Teodosije: Кosovo i Metohija istovremeno može biti nekome, ili blagoslov, ili prokletstvo - Naši u svetu\nEpiskop Teodosije: Кosovo i Metohija istovremeno može biti nekome, ili blagoslov, ili prokletstvo\nObjavljeno 07/03/19 u 16:06\nVladika raško prizrenski Teodosije poručio je danas, u poslanici uoči uskršnjeg posta, da će onima koji bi trgovali „našim svetim Kosovom i Metohijom“ ime zauvek ostati upamćeno kao obmanjivača koji „licemernim rečima jedno govore, a drugo misle, radeći tajno, ne bi li sakrili svoju sramotu“.\n„Кosovo i Metohija, istovremeno može biti nekome, ili blagoslov, ili prokletstvo“, istakao je vladika Teodosije, preneo je sajt Raško prizrenske eparhije.\nPrema njegovim rečima, „onaj koji živi u svesti tog blagoslova i čuva ga i drži, biće srećan, jer čuva ono što su nam ostavili naši sveti preci kao zalog našeg opredeljenja za Carstvo Božije, a ne za carstvo ovoga sveta koje prolazi“.\n„Za one, pak, koji bi da trguju svojim nasleđem, pa i po cenu stradanja narodnog, taj blagoslov Božiji postaće za njih prokletstvo, koje će ih pratiti i za života na zemlji, a i posle u večnosti. Njihovo ime će zauvek ostati upamćeno sa onima koji su rušili živu Crkvu, krivokletnicima i obmanjivačima, koji licemernim rečima jedno govore, a drugo misle, radeći tajno, ne bi li sakrili svoju sramotu“, rekao je vladika Teodosije.\nOn je poželo da i njima Gospod da „razuma i pokajanja da se i sami okrenu Bogu i shvate da ono što im je dato u nasleđe nije samo zemlja, već i ovo parče neba na zemlji, naše sveto Кosovo i Metohija, koje je vekovima objedinjavalo naš verni narod gde god on živeo“.\nKako je još rekao, moćnici ovoga sveta bi da „kroje i prekrajaju našu svetu kosovsko-metohijsku zemlju, na kojoj kao biseri sijaju naše svetinje, manastiri i hramovi“, ali su zaludni njihovi planovi i pokušaji jer dolaze od srca „sebičnog i pohlepnog za silom ovoga sveta, koja će im se pre ili kasnije izmaći iz ruku“.\n„Svi oni, koji hoće da budućnost svog naroda grade na tragediji drugog, na nepravdi i otmici, prevari i nasilju, već su izabrali put sa onima koji su kroz istoriju na trenutak izgledali kao pobednici, ali im je, kasnije, u trenutku sva sila i moć nestala sa lica zemlje. Pogledajmo ruševine drevnog Vavilona, Ninive, Rima, i poznajmo gde nestaje sila i moć ovoga sveta“, poručio je episkop Teodosije, navodeći da treba hoditi sa verom, nadom i ljubavlju prema radosti predstojećeg praznika Uskrsa.\nBlagolovEpiskop TeodosijeKosovo i MetohijaPoslanicaProkletstvoUskršnji post\nItalijanski velikan bira trenera – Saša Đorđević ili Aleksandar Džikić?!\nMUP predlože doživotni zatvor za ova krivična dela


Delta soj korone je "brži" i opasniji - Društvo - Dnevni list Danas\nPočetna » Vesti » Društvo » Delta soj korone je „brži“ i opasniji\nDr Vasilje Antić, direktor Doma zdravlja Kragujevac\nDelta soj korone je „brži“ i opasniji\nZoran Mišić14.09.2021. 06:58\n– Za novi soj virusa je karakteristično i to što obolevaju čitave porodice što ranije nije bio slučaj. U ovom talasu pandemije vakcine ne sprečavaju potpuno zaražavanje, već samo obavezno nošenje maski, propisana distanca i stalno pranje ruku i njihova dezinfekcija, ističe doktor Antić, dodajući da među novoobolelim kojih je sve više u Kragujevcu i Šumadiji ima i onih koji su i preležali kovid i vakcinisali se.\nOn navodi primer zdravstvenih radnika koji obolevaju u novom talasu a preležali su čak i teže oblike korone i vakcinisali se.\nOd 1. do 12. septembra na teritoriji Kragujevca testirano je 1.200 dece školskog uzrasta i na kovid je bilo pozitivno 480 njih.\n– Svaki treći pregledani učenik je pozitivan. Ima obolele dece i u predškolskoj populaciji, doduše u manjem postotku, od 500 testiranih pozitivno je bilo oko 100 predškolaca. Dobro je što kod nijednog deteta nije zabeležen teži slučaj kovida i niko od njih nije morao da bude hospitalizovan, naglašava naš sagovornik, podsećajući da deca iako imaju lakšu kliničku sliku i dalje su izvor zaražavanja za svoje porodice i okruženje.\nPo doktoru Antiću žrtve pandemije su i nekovid pacijenti jer su svi zdravstveni resursi prebačeni na borbu protiv korone pa hronični bolesnici i drugi pacijenti ne mogu da obavljaju redovne preglede i manje su šanse za njihova lečenja i terapije.\nU Kragujevcu se do ponedeljka, 13. septembra vakcinisalo 52 posto punoletnog stanovništva. Na vakcinalnom punktu u Sokolani, po rečima Nataše Milosavljević, glavne sestre službe opšte medicine Doma zdravlja na dnevnom nivou se prvom dozom vakciniše oko 100 Kragujevčana, a trećom, buster po 700 ljudi.\nI ona apeluje na sugrađane da se vakcinišu ali kada je u pitanju treće doza podseća da svi sačekaju da prođe 180 dana od revakcinacije, odnosno da dobiju „podsećanje“ na to od e-uprave.\n– Na početku imunizacije imali smo kapacitet da vakcinišemo i više od 70 posto stanovništva ali, na žalost, ta šansa je propuštena i sada smo u novom talasu pandemije, kaže ona.\nJoš jedna kovid ambulanta\nZbog skoka broja novoobolelih i povećanog broja pregleda u kovid ambulanti ATD-a Doma zdravlja, u Kragujevcu je od ponedeljka, 13. septembra ponovo počela sa radom kovid ambulanta u Zastavinoj medicini rada u kojoj je angažovano osam zdravstvenih ekipa.\nDelta sojDr Vasilje AntićKorona virusKragujevac


Američki obaveštajci: Od čega to Moskva strahuje - 29.06.2017, Sputnik Srbija\nAmerički obaveštajci: Od čega to Moskva strahuje\nObaveštajno-bezbednosna agencija Ministarstva odbrane SAD smatra da je Kremlj uveren da Amerika želi da promeni režim u Rusiji. 29.06.2017, Sputnik Srbija\nKod amera je demokratsko samo ono sto im je po volji,hteli bi svet na svoju sliku i priliku,i ako imaju "obilje demokratije",tesko im je da prihvate da neki ne zele da ih oni "oslobode"...Konacno,pokazite jednu zamlju na svetu u kojoj ameri i "sude i smude"a da je narodu u njoj dobro...\nObaveštajno-bezbednosna agencija Ministarstva odbrane SAD smatra da je Kremlj uveren da Amerika želi da promeni režim u Rusiji.\nNekoliko stotina ljudi kojih se Pentagon najviše plaši\nU izveštaju obaveštajne službe objavljenom pod nazivom „Vojna moć Rusije“ navodi se da Rusija navodno oseća „najdublje i nepromenljivo nepoverenje prema naporima SAD za razvoj demokratije u celom svetu“.\n„Moskva strahuje da pokušaji SAD da nametnu sistem prihvatljivih međunarodnih standarda ugrožavaju temelje vlasti Kremlja, jer na taj način daju stranim državama pravo da se mešaju u unutrašnje poslove Rusije“, navodi se u izveštaju.\nPortparol Kremlja Dmitrij Peskov rekao je da su „tokom mnogo godina više puta primećeni pokušaji mešanja u unutrašnje poslove Rusije.\n„To ni za koga nije tajna. I mi smo to u više navrata konstatovali na različitim nivoima.“\nAutori izveštaja takođe ističu da Rusija vidi SAD kao „glavni faktor razvoja krize u Ukrajini i ubeđena je da ’arapsko proleće‘ i zbacivanje bivšeg ukrajinskog predsednika Viktora Janukoviča predstavljaju poslednje korake u odavno utvrđenom sistemu uspostavljanja režima koje kontrolišu SAD“. Pri tome se kao primeri navode američke kampanje na Kosovu, u Iraku i Libiji, kao i „obojene revolucije“ u periodu od 2003. do 2005. godine, u Gruziji i Ukrajini.\n28 Jun 2017, 11:50\nTakođe, izveštaj na 116 stranica daje analizu stanja Oružanih snaga Rusije, pri čemu autori priznaju da su u ovom trenutku „ruske oružane snage u porastu, a ruska vojska u stanju da izvršava čitav spektar savremenih borbenih zadataka“.\nNa kraju obaveštajna agencija ističe da je mešanje Rusije u sirijski sukob navodno dovelo do jačanja pozicije predsednika Bašara el Asada, a „razrešavanje konflikata postalo je nemoguće bez učešća Moskve“.\n30 Jun 2017, 07:53


Evropa revidirala plan – Hrvatima milijarda manje\nKratka inventura pokazuje da je Hrvatska krenula u plan oporavka i otpornosti s 49 milijardi kuna (6,5 milijardi evra) predviđenih za reforme i investicije, a deo troškova je nakon Komisijinog češljanja pojedinih stavki „skresan“ za oko milijardu kuna (više od 133 miliona evra), navodi dnevnik.\nPremijerov savetnik i koordinator izrade NPOO-a Zvonimir Savić kaže da su zadovoljni dosadašnjim procesom jer su, uprkos tom smanjenju, „koncept plana, njegove tematske celine i reforme dosta sačuvani“, što nekim zemljama nije uspelo.\n„Tehničke greške u iskazanim troškovima“\nNa pitanje šta je konkretno smanjeno ili promenjeno, odgovara da nijedna predviđena investicija nije izbačena nego je bilo tehničkih grešaka u iskazanim troškovima, a za oko 500 miliona kuna (oko 67 miliona evra) je smanjen i ukupni iznos za potkomponentu nazvanu „Otporna, zelena i digitalna ekonomija“.\nZa to je, naime, originalno Hrvatska predvidela oko šest milijardi kuna (800 miliona evra) kroz niz finansijskih instrumenata, ali je nakon „preslagivanja i reorganizacije“ troškova koji je sproveden sa stručnim timom iz EK za to sada namenjeno ukupno 5,5 milijardi kuna (734 miliona evra).\nTako sada preduzetničke potpore za „tranziciju na energetski i resorno efikasnu privredu“ iznose ukupno 1,9 milijardi kuna (oko 254 miliona evra), a jednako toliko iznose i finansijski instrumenti.\nU sklopu inovacija i digitalizacije privrede ostale su i dalje bespovratne potpore za, na primer, digitalizaciju (206 miliona kuna – 27,5 miliona evra), vaučeri za digitalizaciju (70 miliona kuna – 9,35 miliona evra) ili za novoosnovana preduzeća (141 milion kuna – 18,83 miliona evra).


"Kobre prekršile Pravilnik o vojnim ovlašćenjima, podneli smo krivičnu prijavu"\n„Kobre prekršile Pravilnik o vojnim ovlašćenjima, podneli smo krivičnu prijavu“\nBeogradski glas (Beta) – Jedan od organizatora protesta „Jedan od pet miliona“ Srđan Marković izjavio je da su pripadnici Vojske Srbije tokom protesta u subotu prekršili Pravnilik o vojnim ovlašćenjima Vojne policije i dodao da je protiv N.N. lica podneo krivičnu prijavu zbog sprečavanja skupa i nasilničkog ponašanja.\n„Pravilnik je prekršen na više mesta. Vojna policija nema nikakva ovlašćenja na javnom prostoru za koji je policija zadužena, njihova nadležnost je ulaz u zgradu i sama zgrada. Kada su izleteli iz zgrade, oni okupljene nisu upozorili i nisu se predstavili kako je Pravilnikom propisano“, izjavio je Marković na konferenciji za novinare ispred zgrade Radio-televizije Srbije u Beogradu.\nMarković je ocenio da bi bilo opravdanja za primenu sile „samo ukoliko se opirao“, a da primena prekomenerne upotrebe sile nije ni po jednom pravilu.\nOcenio je da je Vojna policija zluopotrebljena što može biti indikator za to šta se sve dešava u drugim institucijama.\nPredstavnici protesta „Jedan od pet miliona“ su uredncima i zapolesnima u Radio-televiziji Srbije uručili CD sa snimcima incidenta u subotu ispred Predsedništva Srbije u Beogradu gde su Markovića tukli pripadnici jedinice „Kobre“ .\n„Snimke predajemo zbog toga što na RTS-u nismo mogli da vidimo drugačije mišljenje, već samo monolog Aleksandra Vučića, a nas niko nije pozvao da kažemo svoje mišljenje i kažemo šta se dogodilo. Mi smo prvi građani Srbije koje je vojska tukla posle demonstracija u Beogradu 9. marta 1991. godine“, rekao je on.\nMarković je kazao da ne zna zbog čega se RTS nije obratio drugoj strani, ali da je uveren postoje ljudi u toj televiziji koji će se ozbiljno pozabaviti materijalom koji im je uručen, i na „objektivan način izvestiti šta se dogodilo, ako ne danas, onda sutra kada RTS ne bude više PR služba Srpske napredne stranke“.\nMarković je rekao da predsednik Srbije Aleksandar Vučić zbija šale o tom incidentu, a da zamenik gradonačelnika Beograda Goran Vesić pušta montirane snimke kojima žele da njega, Markovića, predstavi kao nasilnika.\n„On je pokazivao snimak prebijanja demonstranata u drugim zemljama, valjda priželjukujući da se to dešava i na našim ulicama. Oni, izgleda, pozivaju policiju da prebija gradjane koji osam meseci protestuju. Je l’ to vaša policija, Vesiću?“, upitao je Marković.\nMarković je pitao da li izjava Vučića da su predstavnici protesta „Jedan od pet miliona“ „saučesnici“ u ubistvu Ranka Panića tokom protesta 2008, upitao da li su njihovi životi ogroženi zbog toga.\n„Moje prijatelje i mene svakodnevno već prate, a mene su tukli pred kamerama na ulici, zamislite kako bi to izgledalo noću negdu u nekom mraku ili u blizini naših kuća. Da li mi, predsedniče, treba da se plašimo za svoj život“, upitao je on.\nOznakejedan od 5 miliona jedan od pet miliona Kobre Naslovna-centar Naslovna-traka protest Srđan Marković\nDJB podneo urgenciju Ustavnom sudu: Očekujemo da se Skupštini vrate otete nadležnosti\nDJB podneo predlog zakona kojim se ukida „test samostalnosti“ za preduzetnike\nStiže pojačanje: Mekalister u Srbiji 25. i 26. avgusta, sastanak sa Vučićem i opozicijom\nVlast i opozicija o medijima iza zatvorenih vrata, negoduju udruženja novinara


Potpredsednik Vlade Vojvodine Miroslav Vasin obišao radove na izgradnji sistema za navodnjavanje između Malog Iđoša i Kule - Sigurno bolje dr Jovan Janić\nDanas je potpredsednik Vlade Vojvodine Miroslav Vasin zajedno sa direktorom Vode Vojvodine Mirkom Adžićem obišao radove na izgradnji sistema za navodnjavanje koji se trenutno vrše u jednom delu atara između Malog Iđoša i Kule.\nRegionalni podsistem “Mali Iđoš” obezbediće vodu za navodnjavanje 11.500 ha na područjima opština Kula, Vrbas, Mali Iđoš i Bačka Topola. Podsistem se snabdeva vodom iz kanala Bezdan-Vrbas kod Kule, preko CS “Kula”.\nKanal Kula-Mali Iđoš (deo podsistema Mali Iđoš) biće dugačak nešto više od 15 kilometara. Do sada je urađena polovina kanala, a do kraja godine u funkciji bi trebalo da budu još dva kilometra, odnosno, ukupno 9 kilometara. U radove za nova dva kilometra, tokom ove godine, planirano je ulaganje novih 140 miliona dinara. Za završetak preostalih šest kilometara, narednih godina, biće potrebno još 500 miliona dinara.\nTrenutno se od kanala Kula – Mali Iđoš može navodnjavati oko 5.000 ha, a koristi se polovina tih kapaciteta (2.500 ha).\nKompletne radove na gradnji regionalnih hidrosistema na području Vojvodine finansiraju JVP “Vode Vojvodine” iz pokrajinskih izvora, Fonda za vode i programa uređenja poljoprivrednog zemljišta.\nSamo tokom prošle godine u gradnju ovih sistema uloženo je oko 115 miliona dinara.\nPotpredsednik Vlade Vojvodine Miroslav Vasin, direktor Vode Vojvodine Mirko Adžić i Lazar Greber.\n“Ovo je veoma značajna aktivnost sa aspekta podizanja kapaciteta površina koje se mogu navodnjavati u Vojvodini. Ovo je deo projekta koji je započet još pre 20 godina u koji je uloženo preko 30.000.000 EUR i čiji je krajnji cilj da 400.000 ha u Vojvodini bude pod navodnjavanjem. Do sada je značajan deo realizovan i u severnoj Bačkoj i u delovima Banata i u Sremu. Siguran sam da će ovih 15 km kada bude okončano, dati značajan doprinos pri realizaciji ovog projekta od kapitalne važnosti za našu pokrajinu, jer svaki metar koji se dobije u sistemu za navodnjavanje znači mogućnosti većih prinosa i bolje poljoprivredne proizvodnje.” – izjavio je potpredsednik Vlade Vojvodine Miroslav Vasin.\nRegionalni hidrosistemi pokrivaju severnu Bačku, Srem i deo Banata, odnosno delove Vojvodine gde se voda za navodnjavanje ne može obezbediti na drugi način, već kopanjem novih kanala. Gradnja ovih sistema, koji bi mogli da obezbede vodu za više od 400.000 ha, odvija se fazno. Pojedini delovi hidrosistema “Severna Bačka” i “Banat”, već su u funkciji i iz njih je moguće navodnjavati oko 35.000 ha. Iz sedam podsistema na području severne Bačke, kada budu gotovi, planirano je navodnjavanje oko 150.000 ha.\nsgblj2016-04-16T20:03:00+00:00april 12th, 2016|Izbori 2016|


BiH proteruje 300 Arapa - 16.12.2016, Sputnik Srbija\nBiH proteruje 300 Arapa\nSlužba za poslove sa strancima BiH najavila je da će proterati više od 300 stranaca, ilegalnih stanovnika, uglavnom iz zemalja Persijskog zaliva, zbog poreskih... 16.12.2016, Sputnik Srbija\n12:59 16.12.2016 (Osveženo: 03:40 26.08.2021)\n© Flickr / PROFrancisco AntunesLatinska ćuprija (Principov most) u Sarajevu, BiH\nSlužba za poslove sa strancima BiH najavila je da će proterati više od 300 stranaca, ilegalnih stanovnika, uglavnom iz zemalja Persijskog zaliva, zbog poreskih utaja i nelegalne kupovine nekretnina.\nTa služba će, kako najavljuje, za sve strane državljane koji su prekršili migracione propise u BiH preduzeti zakonom predviđene mere otkaza bezviznog ili privremenog boravka, odnosno mere proterivanja.\nDirektor Službe za poslove sa strancima BiH Slobodan Ujić kazao je za „Kliks“, nakon akcije „Nekretnina“, kako će službe BiH početi sa proterivanjem već naredne sedmice u sklopu redovnih aktivnosti.\nOn je istakao da se za taj slučaj zainteresovalo i Tužilaštvo BiH, koje je tražilo da im se dostavi dokumentacija u vezi sa ilegalnom kupovinom nekretnina i otvaranjem fiktivnih firmi u toj zemlji.\n22 Oktobar 2016, 09:04\nDodaje da će Služba za poslove sa strancima BiH u daljem periodu nastaviti rad na aktivnostima koje su u njihovoj nadležnosti, te da će informacije iz akcije „Nekretnina“ biti dostavljene SIPA i poreznim organima ukoliko se utvrdi da su u njihovoj nadležnosti.\n„Kliks“ podseća da poslednjih godina u BiH raste broj arapskih investitora koji su širom BiH izgradili stambene komplekse i turistička naselja privučeni niskim cenama i povoljnom klimom.\nSlužba za poslove sa strancima BiH u saradnji sa drugim organima u proteklom periodu izvršila je pregled gotovo 700 firmi i 16 turističkih naselja u vlasništvu građana država Persijskog zaliva, Libije, Rusije i Ukrajine.\nRezultati su pokazali da oko 500 fiktivnih firmi, koje su prijavljene na lažnim adresama, u BiH poseduje 600 stambenih i poslovnih prostora.\nIz Službe za poslove sa strancima BiH ističu da je osnivački ulog pravnih lica, koja su bila predmet kontrole, najčešće iznosio 2.000 konvertibilnih maraka, a da je utvrđeno kako su firme vlasnici nekretnina vrednosti više stotina hiljada konvertibilnih maraka.\nStoga je nejasno na koji način su te firme stekle nekretnine tolike vrednosti i na koji način su vršene transakcije novca.\nNeki od vlasnika nekretnina živeli su ilegalno u BiH, drugi uopšte nisu registrovani da su ušli u BiH, dok su treći zloupotrebljavali radne dozvole ili prekršili uslove za izdavanje viza.


SAVET ZA KULTURU: Zoran Vučević zamenio Draška Ređepa u odboru "Antićevih dana" | (Vesti - 18.02.2019) Novi Sad\n18.02.2019 u 11:33h\nSAVET ZA KULTURU: Zoran Vučević zamenio Draška Ređepa u odboru "Antićevih dana"\nČlanovi Saveta za kulturu na današnjoj sednici u gradskom parlamentu razmatrali su i većinom glasova prihvatili Predlog rešenja o prestanku dužnosti i imenovanju člana Odbora manifestacije "Antićevi dani".\nKako se navodi u saopštenju iz Skupštine Grada, Predlogom rešenja o prestanku dužnosti i imenovanju člana Odbora stalne manifestacije u oblasti kulture od značaja za Grad Novi Sad "Antićevi dani" predviđeno je da se, umesto preminulog člana Odbora dr Draška Ređepa, imenuje Zoran Vučević, advokat koji je zajedno sa dr Ređepom bio inicijator Odluke o ustanovljavanju stalne manifestacije "Antićevi dani" 2007. godine.\nTakođe, članovi Saveta za kulturu danas su razmatrali i većinom glasova prihvatili i Predlog rešenja o davanju saglasnosti na Statut Novosadskog dečijeg kulturnog centra.\nTakođe je rečeno, da će Centar, u svom delovanju, kao instrument rada, koristiti edukaciju, umrežavanje i intersektorsko povezivanje, da će posredovati u povezivanju pojedinaca i organizacija, prenositi znanja iz drugih sredina u sredinu u kojoj deluje. Delatnosti Centra usmerene su primarno na osnovnu ciljnu grupu, decu i mlade (do završene srednje škole) , kao direktne korisnike, ali i na njihove roditelje, staratelje, kulturne operatere, stručne saradnike iz oblasti obrazovanja za decu i mlade, studente kulturoloških i humanističkih studija i naučne radnike.\nPovezane teme Antićevi dani draško ređep Savet za kulturu skupština grada novog sada zoran vučević\nNOVI SAD - trenutno 12 oC (jun 2, 05:00)